ai4bharat/Pralekha huggingface dataset:
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਖਰੀਫ ਮਾਰਕੀਟਿੰਗ ਸੀਜ਼ਨ 2020-21 ਦੌਰਾਨ ਘੱਟੋ ਘੱਟ ਸਮਰਥਨ ਮੁੱਲ ਤਹਿਤ ਖਰੀਦ ਜਾਰੀ ।
ਖਰੀਫ ਮਾਰਕੀਟਿੰਗ ਸੀਜ਼ਨ  ਦੌਰਾਨ ਸਰਕਾਰ ਵੱਲੋਂ 2020-21 ਖਰੀਫ ਫਸਲਾਂ ਦੀ ਕਿਸਾਨਾ ਕੋਲੋਂ ਮੌਜੂਦਾ ਘੱਟੋ ਘੱਟ ਸਮਰਥਨ ਮੁੱਲ ਸਕੀਮਾਂ ਅਨੁਸਾਰ ਖਰੀਦ ਜਾਰੀ ਹੈ, ਜਿਵੇਂ ਪਿਛਲੇ ਸੀਜ਼ਨਾਂ ਦੌਰਾਨ ਖਰੀਦ ਕੀਤੀ ਜਾਂਦੀ ਸੀ ।
ਖਰੀਫ 2020-21 ਵਿੱਚ ਝੋਨੇ ਖਰੀਦ ਕਰਨ ਵਾਲੇ ਸੂਬਿਆਂ ਅਤੇ ਕੇਂਦਰ ਸ਼ਾਸ਼ਤ ਪ੍ਰਦੇਸਾਂ ਜਿਹਨਾ ਵਿੱਚ ਪੰਜਾਬ, ਹਰਿਆਣਾ, ਉਤਰ ਪ੍ਰਦੇਸ਼, ਉਤਰਾਖੰਡ, ਤਾਮਿਲਨਾਡੂ, ਚੰਡੀਗੜ੍ਹ, ਜੰਮੂ ਤੇ ਕਸ਼ਮੀਰ, ਕੇਰਲ ਅਤੇ ਗੁਜਰਾਤ ਵਿੱਚ ਤੇਜੀ ਨਾਲ ਜਾਰੀ ਹੈ ਅਤੇ ਇਹਨਾ ਰਾਜਾਂ ਵਿੱਚੋਂ 30/10/2020 ਤੱਕ 197.19 ਲੱਖ ਮੀਟਰਕ ਟਨ ਤੋਂ ਜ਼ਿਆਦਾ ਝੋਨੇ ਦੀ ਖਰੀਦ ਹੋ ਚੁੱਕੀ ਹੈ ਜੋ ਪਿਛਲੇ ਸਾਲ ਹੋਈ ਖਰੀਦ 159.76 ਲੱਖ ਮੀਟਰਕ ਟਨ ਦੇ ਮੁਕਾਬਲੇ 23.43% ਜ਼ਿਆਦਾ ਹੈ । 197.19 ਲੱਖ ਮੀਟਰਕ ਟਨ ਕੁੱਲ ਖਰੀਦ ਵਿੱਚ ਇਕੱਲੇ ਪੰਜਾਬ ਨੇ 136.47 ਲੱਖ ਮੀਟਰਕ ਟਨ ਦਾ ਯੋਗਦਾਨ ਦਿੱਤਾ ਹੈ ਜੋ ਕੁੱਲ ਖਰੀਦ ਦਾ 69.21% ਹੈ ।
ਚਾਲੂ ਖਰੀਫ ਮਾਰਕੀਟਿੰਗ ਸੀਜ਼ਨ ਖਰੀਦ ਤੋਂ ਤਕਰੀਬਨ 16.62 ਲੱਖ ਕਿਸਾਨ 37230.35 ਕਰੋੜ ਰੁਪਏ ਦੀ ਘੱਟੋ ਘੱਟ ਸਮਰਥਨ ਮੁੱਲ ਦਾਪਹਿਲਾਂ ਹੀ ਫਾਇਦਾ ਲੈ ਚੁੱਕੇ ਹਨ।
ਹੋਰ ਸੂਬਿਆਂ ਵੱਲੋਂ ਮਿਲੇ ਪ੍ਰਸਤਾਵਾਂ ਤੇ ਅਧਾਰਤ ਖਰੀਫ ਮਾਰਕੀਟਿੰਗ ਸੀਜਨ ਵਿੱਚ 45.10 ਲੱਖ ਮੀਟਰਕ ਟਨ ਦਾਲਾਂ ਅਤੇ ਤੇਲ ਬੀਜ਼ ਖਰੀਦਣ ਦੀ ਮਨਜੂਰੀ ਤਾਮਿਲਨਾਡੂ, ਕਰਨਾਟਕਾ, ਮਹਾਰਾਸ਼ਟਰ, ਤੇਲੰਗਾਨਾ, ਗੁਜਰਾਤ,ਹਰਿਆਣਾ, ਉਤਰ ਪ੍ਰਦੇਸ, ਉੜੀਸਾ, ਰਾਜਸਥਾਨ ਅਤੇ ਆਂਧਰਾ ਪ੍ਰਦੇਸ਼ਨੂੰ ਕੀਮਤ ਸਹਿਯੋਗ ਸਕੀਮ ਤਹਿਤ  ਮਨਜੂਰੀ ਦਿੱਤੀ ਜਾ ਚੁੱਕੀ ਹੈ । ਹੋਰ ਆਂਧਰਾ ਪ੍ਰਦੇਸ਼, ਕਰਨਾਟਕਾ, ਤਾਮਿਲਨਾਡੂ ਤੇ ਕੇਰਲ ਨੂੰ 1.23 ਲੱਖ ਮੀਟਰਕ ਟਨ ਕੋਪਰਾ ਖਰੀਦਣ ਲਈ ਮਨਜੂਰੀ ਦਿੱਤੀ ਗਈ ਹੈ । ਦਾਲਾਂ, ਤੇਲ ਬੀਜ਼ਾਂ ਅਤੇ ਕੋਪਰਾ ਖਰੀਦਣ ਦੇ ਪ੍ਰਸਤਾਵ ਮਿਲਣ ਤੋਂ ਬਾਅਦ ਦੂਜੇ ਸੂਬਿਆਂ ਅਤੇ ਕੇਂਦਰ ਸ਼ਾਸ਼ਤ ਪ੍ਰਦੇਸਾਂ ਨੂੰ ਵੀ ਮਨਜੂਰੀ ਦਿੱਤੀ ਜਾਵੇਗੀ ਤਾਂ ਜੋ ਇਹਨਾ ਫਸਲਾਂ ਦੇ ਐਫ.ਏ.ਕਿਊ.ਗ੍ਰੇਡ ਦੀ ਖਰੀਦ 2020-21 ਲਈ ਨੋਟੀਫਾਈਡ ਘੱਟੋ ਘੱਟ ਸਮਰਥਨ ਮੁੱਲ ਅਨੁਸਾਰ ਸਿੱਧੀ ਪੰਜੀਕ੍ਰਿਤ ਕਿਸਾਨਾਂ ਤੋਂ ਖਰੀਦੀ ਜਾ ਸਕੇ ਜੇਕਰ ਨੋਟੀਫਾਈਡ ਵਾਢੀ ਸਮੇਂ ਦੌਰਾਨ ਮਾਰਕੀਟ ਰੇਟ ਘੱਟੋ ਘੱਟ ਸਮਰਥਨ ਮੁੱਲ ਤੋਂ ਹੇਠਾਂ ਜਾਂਦਾ ਹੈ ਤਾਂ ਉਹਨਾ ਸੂਬਿਆਂ ਤੇ ਕੇਂਦਰ ਸ਼ਾਸ਼ਤ ਪ੍ਰਦੇਸਾਂ ਵਿੱਚ ਸੈਂਟਰਲ ਨੋਡਲ ਏਜੰਸੀ ਰਾਹੀਂ ਸੂਬੇ ਵੱਲੋਂ ਨਾਮਜ਼ਦ ਕੀਤੀਆਂ ਖਰੀਦ ਏਜੰਸੀਆਂ ਰਾਹੀਂ ਖਰੀਦ ਕੀਤੀ ਜਾ ਸਕੇ ।
30/10/2020 ਤੱਕ ਸਰਕਾਰ ਨੇ ਆਪਣੀਆਂ ਨੋਡਲ ਏਜੰਸੀਆਂ ਰਾਹੀਂ 7966.63 ਮੀਟਰਕ ਟਨ ਮੂੰਗ, ਉੜਦ ਅਤੇ ਮੁੰਗਫਲੀ ਦੀਆਂ ਫਲੀਆਂ ਅਤੇ ਸੋਇਆਬੀਨ ਜਿਹਨਾ ਦੀ ਘੱਟੋ ਘੱਟ ਸਮਰਥਨ ਮੁੱਲ ਕੀਮਤ 45.51 ਕਰੋੜ ਰੁਪਏ ਬਣਦੀ ਹੈ, ਖਰੀਦੀ ਹੈ । ਇਸ ਨਾਲ ਤਾਮਿਲਨਾਡੂ, ਮਹਾਂਰਾਸ਼ਟਰ, ਗੁਜਰਾਤ ਅਤੇ ਹਰਿਆਣਾ ਦੇ 4811 ਕਿਸਾਨਾ ਨੂੰ ਫਾਇਦਾ ਪਹੁੰਚਿਆ ਹੈ ।ਇਸੇ ਤਰ੍ਹਾਂ5089 ਮੀਟਰਕ ਟਨ ਕੋਪਰਾ ਜਿਸ ਦੀ ਘੱਟੋ ਘੱਟ ਸਮਰਥਨ ਮੁੱਲ ਕੀਮਤ 52.40 ਕਰੋੜ ਰੁਪਏ ਬਣਦੀ ਖਰੀਦਕੀਤੀ ਗਈ ਹੈ ਜਿਸ ਨਾਲ ਕਰਨਾਟਕ ਤੇ ਤਾਮਿਲਨਾਡੂ ਦੇ 3961 ਕਿਸਾਨਾਂ ਨੂੰ ਫਾਇਦਾ ਪਹੁੰਚਿਆ ਹੈ। ਕੋਪਰਾ ਅਤੇ ਉੜਦ ਦੇ ਮਾਮਲੇ ਵਿੱਚ ਇਹਨਾ ਫਸਲਾਂ ਨੂੰ ਪੈਦਾ ਕਰਨ ਵਾਲੇ ਮੁੱਖ ਸੂਬਿਆਂ ਵਿੱਚ ਇਹਨਾ ਦੇ ਭਾਅ ਘੱਟੋ ਘੱਟ ਸਮਰਥਨ ਮੁੱਲ ਤੋਂ ਉਪਰ ਚਲ ਰਿਹਾ ਹੈ ।ਸੂਬੇ ਅਤੇ ਕੇਂਦਰ ਸ਼ਾਸ਼ਤ ਪ੍ਰਦੇਸ਼ ਸਰਕਾਰਾਂ ਸੂਬਿਆਂ ਦੇ ਫੈਸਲਿਆਂ ਅਨੁਸਾਰ ਮਿਥੀ ਤਰੀਖ ਤੋਂ ਖਰੀਫ ਦਾਲਾਂ ਅਤੇ ਤੇਲ ਬੀਜ਼ ਫਸਲਾਂ ਸੂਬੇ ਦੀਆਂ ਮੰਡੀਆਂ ਵਿੱਚ ਆਉਣ ਦੇ ਅਧਾਰ ਮੁਤਾਬਿਕ ਖਰੀਦ ਪ੍ਰਬੰਧ ਕਰ ਰਹੀਆਂ ਹਨ ।
ਕਪਾਹ ਬੀਜ਼ ਦੀ ਖਰੀਦ ਪੰਜਾਬ, ਹਰਿਆਣਾ, ਰਾਜਸਥਾਨ, ਮੱਧ ਪ੍ਰਦੇਸ਼ ਅਤੇ ਤੇਲੰਗਾਨਾ ਵਿਚ ਘੱਟੋ ਘੱਟ ਸਮਰਥਨ ਮੁੱਲ ਤਹਿਤ ਨਿਰਵਿਘਨ ਜਾਰੀ ਹੈ । 30/10/2020 ਤੱਕ 603711 ਕਪਾਹ ਗੰਢਾ ਜਿਹਨਾ ਦੀ ਕੀਮਤ 176062 ਲੱਖ ਬਣਦੀ ਹੈ, ਖਰੀਦੀ ਗਈ ਹੈ ਜਿਸ ਨਾਲ 114376 ਕਿਸਾਨਾਂ ਨੂੰ ਫਾਇਦਾ ਪਹੁੰਚਿਆ ਹੈ ।
ਬਿਜਲੀ ਮੰਤਰਾਲਾ
ਐੱਨਟੀਪੀਸੀ ਰੀਨਿਊਏਬਲ ਐਨਰਜੀ ਲਿਮਿਟਿਡ ਨੇ ਆਪਣੇ ਗ੍ਰੀਨ ਅਮੋਨੀਆ ਪਲਾਂਟ ਦੇ ਲਈ 1,300 ਮੈਗਾਵਾਟ ਸਮਰੱਥਾ ਦੀ ਚੌਬੀਸੌ ਘੰਟੇ ਆਰਈ ਬਿਜਲੀ ਸਪਲਾਈ ਕਰਨ ਦੇ ਲਈ ਗ੍ਰੀਨਕੋ ਜ਼ੀਰੋਸੀ ਪ੍ਰਾਈਵੇਟ ਲਿਮਿਟਿਡ ਦੇ ਨਾਲ ਟਰਮ ਸ਼ੀਟ ‘ਤੇ ਹਸਤਾਖਰ ਕੀਤੇ
ਦੋਨਾਂ ਕੰਪਨੀਆਂ ਦੇ ਦਰਮਿਆਨ ਹੋਇਆ ਇਹ ਸਮਝੌਤਾ ਕਿਸੇ ਉਦਯੋਗਿਕ ਗ੍ਰਾਹਕ ਦੇ ਲਈ 24 ਘੰਟੇ ਨਵਿਆਉਣਯੋਗ ਊਰਜਾ ਦੀ ਸਪਲਾਈ ਦੇ ਲਈ ਦੁਨੀਆ ਦੇ ਸਭ ਤੋਂ ਵੱਡੇ ਇਕਰਾਰਨਾਮੇ ਵਿੱਚੋਂ ਇੱਕ ਹੈ
ਐੱਨਟੀਪੀਸੀ ਰੀਨਿਊਏਬਲ ਐਨਰਜੀ ਲਿਮਿਟਿਡ, ਐੱਨਟੀਪੀਸੀ ਗ੍ਰੀਨ ਐਨਰਜੀ ਲਿਮਿਟਿਡ ਦੀ ਪੂਰਣ ਮਲਕੀਅਤ ਵਾਲੀ ਸਹਾਇਕ ਕੰਪਨੀ ਨੇ ਗ੍ਰੀਨਕੋ ਜ਼ੀਰੋਸੀ ਪ੍ਰਾਈਵੇਟ ਲਿਮਿਟਿਡ  ਦੇ ਨਾਲ ਭਾਰਤ ਦੇ ਕਾਕੀਨਾਡਾ ਵਿੱਚ ਗ੍ਰੀਨਕੋ ਕੰਪਨੀ ਦੇ ਮੋਹਰੀ ਗ੍ਰੀਨ ਅਮੋਨੀਆ ਪਲਾਂਟ ਨੂੰ ਬਿਜਲੀ ਪ੍ਰਦਾਨ ਕਰਨ ਦੇ ਲਈ 1,300 ਮੈਗਾਵਾਟ ਸਮਰੱਥਾ ਦੀ ਚੌਬੀਸੌ ਘੰਟੇ ਆਰਈ ਬਿਜਲੀ ਸਪਲਾਈ ਦੇ ਲਈ ਟਰਮ ਸ਼ੀਟ ‘ਤੇ ਹਸਤਾਖਰ ਕੀਤੇ ਹਨ। ਦੋਨਾਂ ਕੰਪਨੀਆਂ ਦੇ ਦਰਮਿਆਨ ਕੀਤਾ ਗਿਆ ਇਹ ਸਮਝੌਤਾ ਕਿਸੇ ਉਦਯੌਗਿਕ ਗ੍ਰਾਹਕ ਦੇ ਲਈ 24 ਘੰਟੇ ਨਵਿਆਉਣਯੋਗ ਊਰਜਾ ਦੀ ਸਪਲਾਈ ਦੇ ਲਈ ਦੁਨੀਆ ਦੇ ਸਭ ਤੋਂ ਵੱਡੇ ਇਕਰਾਰਨਾਮੇ ਵਿੱਚੋਂ ਇੱਕ ਹੈ।
ਇਸ ਟਰਮ ਸ਼ੀਟ ‘ਤੇ ਐੱਨਟੀਪੀਸੀ ਰੀਨਿਊਏਬਲ ਐਨਰਜੀ ਲਿਮਿਟਿਡ ਦੇ ਚੀਫ ਜਨਰਲ ਮੈਨੇਜਰ, ਸ਼੍ਰੀ ਰਾਜੀਵ ਗੁਪਤਾ ਅਤੇ ਗ੍ਰੀਨਕੋ ਗਰੁੱਪ ਦੇ ਸੰਸਥਾਪਕ ਅਤੇ ਸੰਯੁਕਤ ਮੈਨੇਜਿੰਗ ਡਾਇਰੈਕਟਰ, ਸ਼੍ਰੀ ਮਹੇਸ਼ ਕੋਲਲੀ ਨੇ ਕਲ੍ਹ ਨਵੀਂ ਦਿੱਲੀ ਵਿੱਚ ਐੱਨਟੀਪੀਸੀ ਦਫ਼ਤਰ ਵਿੱਚ ਹਸਤਾਖਰ ਕੀਤੇ। ਇਸ ਅਵਸਰ ‘ਤੇ ਐੱਨਟੀਪੀਸੀ ਰੀਨਿਊਏਬਲ ਐਨਰਜੀ ਲਿਮਿਟਿਡ ਦੇ ਸੀਈਓ, ਸ਼੍ਰੀ ਮੋਹਿਤ ਭਾਰਗਵ, ਗ੍ਰੀਨਕੋ ਦੇ ਸੰਸਥਾਪਕ ਅਤੇ ਮੈਨੇਜਿੰਗ ਡਾਇਰੈਕਟਰ, ਸ਼੍ਰੀ ਅਨਿਲ ਚਲਾਮਲਾਸੇਟੀ ਅਤੇ ਐੱਨਟੀਪੀਸੀ ਆਰਈਐੱਲ ਦੇ ਹੋਰ ਸੀਨੀਅਰ ਅਧਿਕਾਰੀ ਵੀ ਉਪਸਥਿਤ ਰਹੇ।
ਬਿਜਲੀ ਮੰਤਰਾਲਾ
ਊਰਜਾ ਸਕੱਤਰ ਦਾ ਅਰੁਣਾਚਲ ਪ੍ਰਦੇਸ਼ ਵਿੱਚ ਚਾਂਗਲਾਂਗ ਦਾ ਦੌਰਾ; ਜ਼ਿਲ੍ਹੇ ਵਿੱਚ ਲਘੂ ਅਤੇ ਸੁਖਮ ਹਾਈਡ੍ਰੋ ਪ੍ਰੋਜੈਕਟਾਂ ਦੇ ਵਿਕਾਸ ਦੀ ਸਮੀਖਿਆ ਕੀਤੀ
ਭਾਰਤ ਸਰਕਾਰ ਦੇ ਊਰਜਾ ਮੰਤਰਾਲੇ ਵਿੱਚ ਸਕੱਤਰ ਸ਼੍ਰੀ ਸੰਜੀਵ ਨੰਦਨ ਸਹਾਏ ਨੇ 3 ਦਸੰਬਰ 2020 ਨੂੰ ਅਰੁਣਾਚਲ ਪ੍ਰਦੇਸ਼ ਵਿੱਚ ਚਾਂਗਲਾਂਗ ਜ਼ਿਲ੍ਹੇ ਦਾ ਦੌਰਾ ਕੀਤਾ। ਸ਼੍ਰੀ ਸਹਾਏ ਦੇ ਇਸ ਦੌਰੇ ਦੇ ਦੌਰਾਨ ਸੰਯੁਕਤ ਸਕੱਤਰ  ਸ਼੍ਰੀ ਤਨਮਯ ਕੁਮਾਰ, ਐੱਨਐੱਚਪੀਸੀ ਦੇ ਸੀਐੱਮਡੀ ਅਤੇ ਪ੍ਰਬੰਧਕ ਸ਼੍ਰੀ ਏ. ਕੇ. ਸਿੰਘ ਅਤੇ ਪੀਜੀਸੀਆਈਐੱਲ ਦੇ ਸੀਐੱਮਡੀ ਸ਼੍ਰੀ ਕੇ. ਸ਼੍ਰੀਕਾਂਤ ਵੀ ਮੌਜੂਦ ਸਨ।
ਭਾਰਤ ਸਰਕਾਰ ਦੇ ਊਰਜਾ ਮੰਤਰਾਲੇ ਵਿੱਚ ਸਕੱਤਰ ਸ਼੍ਰੀ ਸੰਜੀਵ ਨੰਦਨ ਸਹਾਏ ਦੇ ਨਾਲ ਸੰਯੁਕਤ ਸਕੱਤਰ  ਸ਼੍ਰੀ ਤਨਮਯ ਕੁਮਾਰ, ਐੱਨਐੱਚਪੀਸੀ ਦੇ ਸੀਐੱਮਡੀ ਅਤੇ ਪ੍ਰਬੰਧਕ ਸ਼੍ਰੀ ਏ. ਕੇ. ਸਿੰਘ ਅਤੇ ਪੀਜੀਸੀਆਈਐੱਲ ਦੇ ਸੀਐੱਮਡੀ ਸ਼੍ਰੀ ਕੇ. ਸ਼੍ਰੀਕਾਂਤ 3 ਦਸੰਬਰ 2020 ਨੂੰ ਅਰੁਣਾਚਲ ਪ੍ਰਦੇਸ਼ ਵਿੱਚ ਚਾਂਗਲਾਂਗ ਜ਼ਿਲ੍ਹੇ ਦੇ ਦੌਰੇ ਦੇ ਦੌਰਾਨ ਸ਼ਾਮਲ ਸੀ।
ਚਾਂਗਲਾਂਗ ਹੈਲੀਪੈਡ ’ਤੇ ਊਰਜਾ ਸਕੱਤਰ ਦੇ ਆਉਣ ’ਤੇ ਅਰੁਣਾਚਲ ਪ੍ਰਦੇਸ਼ ਵਿਧਾਨ ਸਭਾ ਦੇ ਚੇਅਰਮੈਨ ਸ਼੍ਰੀ ਟੇਸਮ ਪੋਂਗਟੇ ਅਤੇ ਚਾਂਗਲਾਂਗ  ਦੇ ਵਿਧਾਇਕ ਸ਼੍ਰੀ ਫੌਸੁਮ ਖਿਮਹੂਮ ਦੁਆਰਾ ਉਨ੍ਹਾਂ ਦਾ ਹਾਰਦਿਕ ਸਵਾਗਤ ਕੀਤਾ ਗਿਆ। ਚਾਂਗਲਾਂਗ ਜ਼ਿਲ੍ਹੇ ਦੇ ਡਿਪਟੀ ਕਮਿਸ਼ਨਰ , ਪੁਲਿਸ ਸੁਪਰਡੈਂਟ ਅਤੇ ਐੱਨਐੱਚਪੀਸੀ ਅਤੇ ਪੀਜੀਸੀਆਈਐੱਲ ਦੇ ਸੀਨੀਅਰ ਅਧਿਕਾਰੀਆਂ ਨੇ ਵੀ ਉਨ੍ਹਾਂ ਦਾ ਸਵਾਗਤ ਕੀਤਾ।
ਚਾਂਗਲਾਂਗ ਦੇ ਸਰਕਟ ਹਾਊਸ ਵਿੱਚ ਊਰਜਾ ਸਕੱਤਰ ਦਾ ਸਥਾਨਕ ਨਿਵਾਸੀਆਂ ਵੱਲੋਂ ਨਿੱਘਾ ਰਵਾਇਤੀ ਸਵਾਗਤ ਕੀਤਾ ਗਿਆ। ਗੌਰਤਲਬ ਹੈ ਕਿ ਭਾਰਤ ਸਰਕਾਰ ਦੇ ਊਰਜਾ ਸਕੱਤਰ ਨੇ ਸਾਲ 1991-94 ਦੇ ਦੌਰਾਨ ਡਿਪਟੀ ਕਮਿਸ਼ਨਰ ਵਜੋਂ ਚਾਂਗਲਾਂਗ ਦੇ ਲੋਕਾਂ ਨੂੰ ਆਪਣੀਆਂ ਸੇਵਾਵਾਂ ਪ੍ਰਦਾਨ ਕੀਤੀਆਂ ਸਨ। ਇਸ ਮੌਕੇ ’ਤੇ ਸਥਾਨਕ ਨਿਵਾਸੀਆਂ ਨੇ ਸ਼੍ਰੀ ਸਹਾਏ ਦੇ ਕਾਰਜਕਾਲ ਦੇ ਦੌਰਾਨ ਚਾਂਗਲਾਂਗ ਵਿਖੇ ਹੋਏ ਵਿਸ਼ਾਲ ਵਿਕਾਸ ਕਾਰਜਾਂ ਨੂੰ ਯਾਦ ਕੀਤਾ।
ਊਰਜਾ ਸਕੱਤਰ ਨੇ ਚਾਂਗਲਾਂਗ ਜ਼ਿਲ੍ਹੇ ਦੇ ਲਘੂ ਅਤੇ ਸੁਖਮ ਹਾਈਡ੍ਰੋ ਪ੍ਰੋਜੈਕਟਾਂ ਦੇ ਵਿਕਾਸ ਕਾਰਜਾਂ ਦੀ ਇੱਕ ਸਮੀਖਿਆ ਬੈਠਕ ਵੀ ਕੀਤੀ। ਬੈਠਕ ਦੀ ਪ੍ਰਧਾਨਗੀ ਚਾਂਗਲਾਂਗ  ਦੇ ਵਿਧਾਇਕ ਸ਼੍ਰੀ ਫੌਸੁਮ ਖਿਮਹੂਮ ਨੇ ਕੀਤੀ, ਜਿਸ ਵਿੱਚ ਅਰੁਣਾਚਲ ਪ੍ਰਦੇਸ਼ ਰਾਜ ਪਣ ਬਿਜਲੀ ਵਿਭਾਗ ਨੇ ਜ਼ਿਲ੍ਹੇ ਵਿੱਚ ਲਘੂ ਅਤੇ ਸੁਖਮ ਹਾਈਡ੍ਰੋ ਪ੍ਰੋਜੈਕਟਾਂ ਨਾਲ ਜੁੜੇ ਵੱਖ-ਵੱਖ ਮੁੱਦਿਆਂ ਬਾਰੇ ਵਿਸਤਾਰ ਨਾਲ ਜਾਣਕਾਰੀ ਦਿੱਤੀ। ਪੀਜੀਸੀਆਈਐੱਲ ਦੁਆਰਾ ਟ੍ਰਾਂਸਮਿਸ਼ਨ ਲਾਈਨਾਂ ਦੇ ਨਿਰਮਾਣ ਨਾਲ ਸੰਬੰਧਤ ਮੁੱਦਿਆਂ ’ਤੇ ਵੀ ਵਿਚਾਰ ਵਟਾਂਦਰਾ ਕੀਤਾ ਗਿਆ ਅਤੇ ਊਰਜਾ ਸਕੱਤਰ ਨੇ ਮੰਤਰਾਲੇ ਵੱਲੋਂ ਹਰ ਲੋੜੀਂਦੀ ਮਦਦ ਅਤੇ ਸਹਿਯੋਗ ਦਾ ਭਰੋਸਾ ਦਿੱਤਾ।
ਰੇਲ ਮੰਤਰਾਲਾ
ਰੇਲ ਮੰਤਰੀ ਨੇ ਸਾਰੇ ਰੇਲਵੇ ਜ਼ੋਨਾ/ਮੰਡਲਾਂ ਵਿੱਚ ਕੋਵਿਡ ਤਿਆਰੀਆਂ ਦੀ ਸਮੀਖਿਆ ਕੀਤੀ
ਹਾਲ ਵੀ ਵਿੱਚ ਪੂਰੇ ਦੇਸ਼ ਵਿੱਚ ਕੋਵਿਡ ਮਾਮਲਿਆਂ ਵਿੱਚ ਵਾਧੇ ਨੂੰ ਦੇਖਦੇ ਹੋਏ ਰੇਲ ਮੰਤਰੀ ਸ਼੍ਰੀ ਅਸ਼ਵਿਨੀ ਵੈਸ਼ਣਵ ਨੇ ਵਿਭਿੰਨ ਰੇਲਵੇ ਜ਼ੋਨ ਅਤੇ ਮੰਡਲਾਂ ਦੇ ਸੀਨੀਅਰ ਅਧਿਕਾਰੀਆਂ ਨੂੰ ਨਿਰਦੇਸ਼ ਦਿੱਤਾ ਕਿ ਆਮ ਲੋਕਾਂ ਦੇ ਲਈ ਰੇਲਵੇ ਹਸਪਤਾਲਾਂ ਅਤੇ ਹੈਲਥ ਇਨਫ੍ਰਾਸਟ੍ਰਕਚਰ ਦੇ ਉਪਯੋਗ ਨੂੰ ਸੁਵਿਧਾਜਨਕ ਬਣਾਇਆ ਜਾਵੇ। ਵਰਚੁਅਲ ਮਾਧਿਅਮ ਨਾਲ ਆਯੋਜਿਤ ਬੈਠਕ ਵਿੱਚ ਰੇਲਵੇ ਬੋਰਡ ਦੇ ਮੈਂਬਰ ਅਤੇ ਮੁੱਖ ਕਾਰਜਕਾਰੀ ਅਧਿਕਾਰੀ ਸ਼੍ਰੀ ਵੀ ਕੇ ਤ੍ਰਿਪਾਠੀ, ਬੋਰਡ ਦੇ ਮੈਂਬਰ, ਰੇਲ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀਆਂ ਦੇ ਨਾਲ-ਨਾਲ ਸਾਰੇ ਜ਼ੋਨਲ ਰੇਲਵੇ/ਪੀਯੂ ਵਿੱਚ ਜਨਰਲ ਮੈਨੇਜਰ  ਅਤੇ ਡਿਵੀਜ਼ਲ ਰੇਲਵੇ ਮੈਨੇਜਰਸ  ਸ਼ਾਮਲ ਹੋਏ।
ਸਮੀਖਿਆ ਬੈਠਕ ਵਿੱਚ ਸ਼੍ਰੀ ਵੈਸ਼ਣਵ ਨੇ ਕੋਵਿਡ ਤਿਆਰੀ ਨਾਲ ਸੰਬੰਧਿਤ ਨਿਮਨਲਿਖਿਤ ਪਹਿਲੂਆਂ ਦੀ ਜਾਂਚ ਪੜਤਾਲ ਕੀਤੀ
-
ਰੇਲਵੇ ਹਸਪਤਾਲ ਇਨਫ੍ਰਾਸਟ੍ਰਕਚਰ
-
ਬਾਲ ਚਿਕਿਤਸਾ ਵਾਰਡ ਵਿੱਚ ਕੰਮਕਾਜ
-
ਟੀਕਾਕਰਨ: ਰੇਲਵੇ ਦੇ ਕਰਮਚਾਰੀ ਅਤੇ ਉਨ੍ਹਾਂ ਦੇ ਬੱਚਿਆਂ ਦੀ ਟੀਕਾਕਰਨ ਅਤੇ ਰੇਲਵੇ ਦੇ ਫ੍ਰੰਟਲਾਈਨ ਵਰਕਰਸ ਨੂੰ ਬੂਸਟਰ ਡੋਜ਼ ਦੇਣ ਦਾ ਪ੍ਰਾਵਧਾਨ
-
ਦਵਾਈਆਂ ਦੀ ਉਪਲੱਬਧਤਾ, ਆਕਸੀਜਨ ਦੀ ਸਪਲਾਈ, ਜਿਓਲਾਈਟ ਸਟੋਕ ਅਤੇ ਹੋਰ ਜ਼ਰੂਰੀ ਮੈਡੀਕਲ ਸਹਾਇਤਾ ਅਤੇ ਵੈਂਟੀਲੇਟਰ ਦੀ ਕਾਰਜਪ੍ਰਣਾਲੀ, ਲਿਵਿਡ ਮੈਡੀਕਲ ਆਕਸੀਜਨ ਟੈਂਕ ਅਤੇ ਹੋਰ ਉਪਕਰਣ ਜੋ ਕੋਵਿਡ ਉਪਚਾਰ ਵਿੱਚ ਮਹੱਤਵਪੂਰਨ ਹਨ
-
ਆਕਸੀਜਨ ਪਲਾਂਟਾਂ ਨੂੰ ਚਾਲੂ ਕਰਨਾ 
-
ਜਾਗਰੂਕਤਾ ਪੈਦਾ ਕਰਨਾ:
-
ਰੇਲਵੇ ਸਟੇਸ਼ਨਾਂ ‘ਤੇ ਮਾਸਕ ਲਗਾਉਣ, ਹੱਥਾਂ ਦੀ ਸਫਾਈ ਅਤੇ ਹੋਰ ਸਾਵਧਾਨੀ ਉਪਾਵਾਂ ਬਾਰੇ ਬਾਰ-ਬਾਰ ਐਲਾਨ ਕਰਨਾ
-
ਰੇਲਵੇ ਸਟੇਸ਼ਨਾਂ ‘ਤੇ ਬਿਨਾ ਮਾਸਕ ਦੇ ਲੋਕਾਂ ਦੇ ਪ੍ਰਵੇਸ਼ ਨੂੰ ਰੋਕਣਾ
-
ਮਾਸਕ ਪਹਿਣਨ ਅਤੇ ਹੋਰ ਸਾਵਧਾਨੀ ਉਪਾਵਾਂ ਨੂੰ ਹੁਲਾਰਾ ਦੇਣ ਦੇ ਲਈ ਅਭਿਯਾਨ ਚਲਾਉਣਾ
-
ਕੋਵਿਡ ਦੀ ਵਰਤਮਾਨ ਸਥਿਤੀ ਦੇ ਦੌਰਾਨ ਐਮਰਜੈਂਸੀ ਵਿੱਚ/ਦੇ ਲਈ ਵਿਸ਼ੇਸ਼ ਸਟੇਸ਼ਨਾਂ ਦੇ ਸੰਚਾਲਨ ਅਤੇ/ਜਾਂ ਰੇਲਵੇ ਸਟੇਸ਼ਨਾਂ ‘ਤੇ ਯਾਤਰੀਆਂ/ਪ੍ਰਵਾਸੀਆਂ ਦੀ ਸੰਖਿਆ ਵਿੱਚ ਅਚਾਨਕ ਵਾਧੇ ਦੀ ਸਮੀਖਿਆ ਕਰਨਾ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਕਿਹਾ, ਉੱਤਰ ਪ੍ਰਦੇਸ਼ ਵਿੱਚ ਫਲੈਕਸ ਹਾਈਬ੍ਰਿਡ ਵਾਹਨਾਂ ਦੇ ਬਜ਼ਾਰ ਦੇ ਲਈ ਅਪਾਰ ਸੰਭਾਵਨਾਵਾਂ ਹਨ’
ਕੇਂਦਰੀ ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਅੱਜ ਲਖਨਊ ਵਿੱਚ ਯੂਪੀ ਗਲੋਬਲ ਇਨਵੇਸਟਰਸ ਸਮਿਟ 2023 ਦੇ ਦੌਰਾਨ ਉੱਤਰ ਪ੍ਰਦੇਸ਼ ਦੇ ਮੁੱਖ ਮੰਤਰੀ ਸ਼੍ਰੀ ਯੋਗੀ ਆਦਿੱਤਿਆਨਾਥ, ਰਾਜ ਦੇ ਟ੍ਰਾਂਸਪੋਰਟ ਮੰਤਰੀ ਸ਼੍ਰੀ ਦਯਾਸ਼ੰਕਰ ਸਿੰਘ, ਨੀਤੀ ਆਯੋਗ ਦੇ ਸੀਈਓ ਸ਼੍ਰੀ ਪਰਮੇਸ਼ਵਰਨ ਆਇਯਰ ਅਤੇ ਹੋਰ ਸੀਨੀਅਰ ਅਧਿਕਾਰੀਆਂ ਦੀ ਮੌਜੂਦਗੀ ਹੇਠ ਈ-ਮੋਬਿਲਿਟੀ, ਵਾਹਨ ਅਤੇ ਭਵਿੱਖ ਦੀ ਗਤੀਸ਼ੀਲਤਾ’ ਵਿਸ਼ੇ ‘ਤੇ ਆਯੋਜਿਤ ਸੈਸ਼ਨ ਨੂੰ ਸੰਬੋਧਿਤ ਕੀਤਾ।
ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਭਾਰਤ ਵਿੱਚ ਕੁੱਲ ਰਜਿਸਟ੍ਰੇਸ਼ਨ ਇਲੈਕਟ੍ਰਿਕ ਵਾਹਨਾਂ  ਵਿੱਚੋਂ 25 % ਈਵੀ ਉੱਤਰ ਪ੍ਰਦੇਸ਼ ਵਿੱਚ ਹੀ ਰਜਿਸਟ੍ਰੇਸ਼ਨ ਹੋਣ ਨੂੰ ਦੇਖਦੇ ਹੋਏ ਉੱਤਰ ਪ੍ਰਦੇਸ਼ ਵਿੱਚ ਫਲੈਕਸ ਹਾਈਬ੍ਰਿਡ ਵਾਹਨ ਬਜ਼ਾਰ ਦੇ ਲਈ ਅਪਾਰ ਸੰਭਾਵਨਾਵਾਂ ਹਨ। ਕਾਨਪੁਰ, ਲਖਨਊ, ਨੋਇਡਾ, ਗਾਜਿਯਾਬਾਦ ਅਤੇ ਮੇਰਠ ਜਿਹੇ ਸ਼ਾਹਿਰ ਈ-ਵਾਹਨਾਂ ਜਾਂ ਇਲੈਕਟ੍ਰਿਕ ਵਾਹਨਾਂ ਅਤੇ ਲਿਥਿਅਮ ਬੈਟਰੀਆਂ ਦੇ ਪ੍ਰਮੁੱਖ ਨਿਰਮਾਣ ਕੇਂਦਰ ਬਣਦੇ ਜਾ ਰਹੇ ਹਨ।
ਉਨ੍ਹਾਂ ਨੇ ਕਿਹਾ ਕਿ ਫਿਲਹਾਲ ਇਸ ਰਾਜ ਦੇ ਅੰਦਰ 740 ਇਲੈਕਟ੍ਰਿਕ ਬਸਾਂ ਚਲਦੀਆਂ ਹਨ ਜਿਨ੍ਹਾਂ ਦੀ ਸੰਖਿਆ ਜਲਦ ਹੀ ਵਧਕੇ 5000 ਹੋ ਜਾਵੇਗੀ। ਮੰਤਰੀ ਮਹੋਦਯ ਨੇ ਕਿਹਾ ਕਿ ਸਰਕਾਰ ਇਸ ਰਾਜ ਵਿੱਚ ਹਰੇਕ 150 ਕਿਲੋਮੀਟਰ ਦੂਰੀ ‘ਤੇ ਸਕ੍ਰੈਪਿੰਗ ਸੈਂਟਰ ਅਤੇ ਵਾਹਨ ਫਿਟਨੈੱਸ ਸੈਂਟਰ ਸਥਾਪਿਤ ਕਰ ਰਹੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਉੱਤਰ ਪ੍ਰਦੇਸ਼ ਇਥੈਨੌਲ ਦਾ ਸਭ ਤੋਂ ਵੱਡਾ ਉਤਪਾਦਕ ਹੈ ਅਤੇ ਇਸ ਦੇ ਨਾਲ ਹੀ ਪ੍ਰਾਥਮਿਕਤਾ ਦੇ ਅਧਾਰ ‘ਤੇ ਦੂਜੀ ਪੀੜ੍ਹੀ ਦਾ ਮੁਕਾਬਲਤਨ ਘੱਟ ਕਾਰਬਨ ਵਾਲਾ ਇਥੈਨੌਲ ਵਿਕਸਿਤ ਕੀਤਾ ਜਾ ਰਿਹਾ ਹੈ।
ਕਿਸਾਨਾਂ ਨੂੰ ‘ਅੰਨਦਾਤਾ’ ਨਾਲ-ਨਾਲ ‘ਊਰਜਾਦਾਤਾ’ ਵੀ ਦੱਸਦੇ ਹੋਏ ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਨਵ ਭਾਰਤ ਹਮੇਸ਼ਾ ਸਵਦੇਸ਼ ਵਿੱਚ ਹੀ ਨਿਰਮਾਣ ਕਰਨ ਨੂੰ ਕਾਫੀ ਹੁਲਾਰਾ ਦਿੰਦਾ ਹੈ ਜੋ ਸੁਰੱਖਿਅਤ, ਪੁਨਰਚੱਕਰ ਯੋਗ ਅਤੇ ਟਿਕਾਊ ਜਾਂ ਨਿਰੰਤਰ ਹੁੰਦਾ ਹੈ, ਅਤੇ ਇਸ ਦੇ ਨਾਲ ਹੀ ਗਤੀਸ਼ੀਲਤਾ ਦੇ ਖੇਤਰ ਵਿੱਚ ਹਰਿਤ ਅਰਥਵਿਵਸਥਾ ਦੇ ਲਈ ਵਿਆਪਕ ਗੁੰਜਾਇਸ਼ ਸੁਨਿਸ਼ਚਿਤ ਕਰਦਾ ਹੈ।
ਸਿੱਖਿਆ ਮੰਤਰਾਲਾ
ਮਾਨਵ ਸੰਸਾਧਨ ਵਿਕਾਸ ਮੰਤਰਾਲਾ ਅਤੇ ਇਸ ਦੀਆਂ ਖੁਦਮੁਖਤਿਆਰ ਸੰਸਥਾਵਾਂ ਅਤੇ ਅਧੀਨ ਦਫ਼ਤਰ 3 ਹਫਤਿਆਂ ਲਈ ਬੰਦ ਰਹਿਣਗੇ
ਮਾਨਵ ਸੰਸਾਧਨ ਵਿਕਾਸ ਮੰਤਰਾਲਾ ਨੇ ਨਿਰਦੇਸ਼ ਦਿੱਤੇ ਹਨ ਕਿ ਗ੍ਰਹਿ ਮੰਤਰਾਲੇ ਦੁਆਰਾ 24 ਮਾਰਚ, 2020 ਨੂੰ ਜਾਰੀ ਆਦੇਸ਼ ਦੀ ਪਾਲਣਾ ਕਰਦੇ ਹੋਏ ਮਾਨਵ ਸੰਸਾਧਨ ਵਿਕਾਸ ਮੰਤਰਾਲੇ ਅਤੇ ਇਸ ਦੀਆਂ ਖੁਦਮੁਖਤਿਆਰ ਸੰਸਥਾਵਾਂ ਅਤੇ ਅਧੀਨ ਦਫ਼ਤਰ 3 ਹਫਤੇ ਲਈ ਬੰਦ ਰਹਿਣਗੇ, ਲੇਕਿਨ ਸਾਰੇ ਅਫਸਰ ਅਤੇ ਸਟਾਫ ਉਪਰੋਕਤ ਆਦੇਸ਼ ਅਨੁਸਾਰ ਘਰ ਤੋਂ ਕੰਮ ਕਰਨਗੇ।
ਬਿਊਰੋ ਅਤੇ ਡਿਵੀਜ਼ਨ ਮੁਖੀ ਇਹ ਸੁਨਿਸ਼ਚਿਤ ਕਰਨਗੇ ਕਿ ਭੁਗਤਾਨ ਨਾਲ ਸਬੰਧਿਤ ਸਾਰੇ ਵਿੱਤੀ ਮਾਮਲੇ, ਖਾਸ ਤੌਰ ‘ਤੇ ਤਨਖਾਹਾਂ ਅਤੇ ਪੈਨਸ਼ਨਾਂ ਕਲੀਅਰ ਹੋਣ।
ਮਾਨਵ ਸੰਸਾਧਨ ਵਿਕਾਸ ਮੰਤਰਾਲੇ ਨੇ ਸੀਬੀਐੱਸਈ, ਐੱਨਆਈਓਐੱਸ ਅਤੇ ਐੱਨਟੀਏ ਨੂੰ ਪ੍ਰੀਖਿਆਵਾਂ ਦੇ ਸੰਸ਼ੋਧਿਤ ਸ਼ਡਿਊਲ ਉੱਤੇ ਕੰਮ ਕਰਨ ਦੇ ਨਿਰਦੇਸ਼ ਵੀ ਦਿੱਤੇ ਹਨ। ਖੁਦਮੁਖਤਿਆਰ ਸੰਸਥਾਵਾਂ ਅਤੇ ਐੱਨਸੀਈਆਰਟੀ ਨੂੰ ਬਦਲਵੇਂ ਅਕਾਦਮਿਕ ਕੈਲੰਡਰ ਤਿਆਰ ਕਰਨ ਲਈ ਕਿਹਾ ਗਿਆ ਹੈ।
ਰੱਖਿਆ ਮੰਤਰਾਲਾ
ਡੀ ਆਰ ਡੀ ਓ ਨੇ ਏਅਰੋ ਇੰਜਨਜ਼ ਲਈ ਕ੍ਰਿਟੀਕਲ ਨਿਅਰ ਈਸੋ ਥਰਮਲ ਫੋਰਜਿੰਗ ਤਕਨਾਲੋਜੀ ਵਿਕਸਿਤ ਕੀਤੀ ਹੈ
ਰੱਖਿਆ ਖੋਜ ਤੇ ਵਿਕਾਸ ਸੰਗਠਨ  ਨੇ ਆਪਣੇ ਵਿਲੱਖਣ 2,000 ਮੀਟ੍ਰਿਕ ਟਨ ਦੇ ਈਸੋ ਥਰਮਲ ਫੋਰਜ ਪ੍ਰੈੱਸ ਦੀ ਵਰਤੋਂ ਕਰਦਿਆਂ ਡਿਫੀਕਲਟ ਟੂ ਡਿਫੋਰਮ ਟਾਈਏਨੀਅਮ ਧਾਤੂ ਵਿੱਚੋਂ ਹਾਈ ਪ੍ਰੈਸ਼ਰ ਕੰਪ੍ਰੈਸ਼ਰਜ਼  ਦੇ ਸਾਰੇ 5 ਪੜਾਅ ਸਥਾਪਿਤ ਕਰਨ ਲਈ ਈਸੋ ਥਰਮਲ ਫੋਰਜਿੰਗ ਦੀ ਸਥਾਪਨਾ ਕੀਤੀ ਹੈ । ਇਹ ਤਕਨਾਲੋਜੀ ਡਿਫੈਂਸ ਮੈਟਰੋਲੋਜੀਕਲ ਰਿਸਰਚ ਲੈਬਾਰਟਰੀ  ਦੁਆਰਾ ਬਣਾਈ ਗਈ ਹੈ , ਜੋ ਹੈਦਰਾਬਾਦ ਵਿੱਚ ਡੀ ਆਰ ਡੀ ਓ ਦੀ ਇੱਕ ਪ੍ਰਮੁੱਖ ਧਾਤੂ ਪ੍ਰਯੋਗਸ਼ਾਲਾ ਹੈ । ਏਅਰੋ ਇੰਜਣ ਤਕਨਾਲੋਜੀ ਵਿੱਚ ਆਤਮਨਿਰਭਰਤਾ ਸਥਾਪਿਤ ਕਰਨ ਲਈ ਇਹ ਇੱਕ ਮਹੱਤਵਪੂਰਨ ਤਕਨਾਲੋਜੀ ਹੈ । ਇਸ ਦੇ ਵਿਕਾਸ ਨਾਲ ਭਾਰਤ ਸੀਮਤ ਵਿਸ਼ਵ ਇੰਜਣ ਵਿਕਾਸ ਕਰਨ ਵਾਲਿਆਂ ਦੀ ਲੀਗ ਵਿੱਚ ਸ਼ਾਮਲ ਹੋ ਗਿਆ ਹੈ । ਜਿਹਨਾਂ ਕੋਲ ਅਜਿਹੇ ਮਹੱਤਵਪੂਰਨ ਏਅਰੋ ਇੰਜਣ ਕੰਪੋਨੈਂਟਸ ਬਣਾਉਣ ਦੀਆਂ ਸਮਰੱਥਾਵਾਂ ਹਨ ।
ਵੱਡੀ ਮਾਤਰਾ ਵਿੱਚ ਉਤਪਾਦਨ ਦੀਆਂ ਲੋੜਾਂ ਪੂਰੀਆਂ ਕਰਨ ਲਈ ਡੀ ਐੱਮ ਆਰ ਐੱਲ ਤਕਨਾਲੋਜੀ ਤਬਾਦਲੇ ਲਈ ਇੱਕ ਲਾਇਸੈਂਸ ਸਮਝੌਤੇ ਰਾਹੀਂ ਐੱਮ/ਐੱਸ ਮੇਧਾਨੀ ਨੂੰ ਤਬਾਦਲਾ ਕੀਤੀ ਗਈ ਹੈ । ਡੀ ਐੱਮ ਆਰ ਐੱਲ ਹੈਦਰਾਬਾਦ ਵਿੱਚ ਉਪਲਬੱਧ ਈਸੋ ਥਰਮਲ ਫੋਰਜ ਪ੍ਰੈੱਸ ਦੀ ਵਰਤੋਂ ਕਰਦਿਆਂ ਵੱਖ ਵੱਖ ਕੰਪ੍ਰੈਸ਼ਰ ਪੜਾਵਾਂ ਨਾਲ ਸੰਬੰਧਤ ਵੱਡੀ ਮਾਤਰਾ  ਐੱਚ ਪੀ ਸੀ ਡਿਸਕ ਫੋਰਜਿੰਗ ਦਾ ਸਾਂਝੇ ਤੌਰ ਤੇ  ਵੱਲੋਂ ਉਤਪਾਦਨ ਕੀਤਾ ਗਿਆ ਹੈ ਅਤੇ ਸਫਲਤਾਪੂਰਵਕ ਐੱਚ ਏ ਐੱਲ  ਬੈਂਗਲੁਰੂ ਨੂੰ ਅਡੋਰ ਇੰਜਣ ਵਿੱਚ ਫਿੱਟ ਕਰਨ ਲਈ ਸਪਲਾਈ ਕੀਤਾ ਗਿਆ ਹੈ । ਅਡੋਰ ਇੰਜਣ ਜੈਗੂਆਰ/ਹੌਕ ਜਹਾਜ਼ਾਂ ਨੂੰ ਪਾਵਰ ਦਿੰਦਾ ਹੈ ।
ਭਾਰਤ ਵਿੱਚ ਅਡੋਰ ਇੰਜਣ ਨੂੰ ਓ ਈ ਐੱਮ ਨਾਲ ਉਤਪਾਦਨ ਸਮਝੌਤੇ ਬਾਰੇ ਲਾਇਸੈਂਸ ਤਹਿਤ ਐੱਚ ਏ ਐੱਲ  ਬੈਂਗਲੁਰੂ ਦੁਆਰਾ ਓਵਰਹਾਲ ਕੀਤਾ ਜਾਂਦਾ ਹੈ । ਜਿਵੇਂ ਕਿ ਕਿਸੇ ਵੀ ਏਅਰੋ ਇੰਜਣ ਵਿੱਚ ਐੱਚ ਪੀ ਸੀ ਡਰੰਮ ਅਸੈਂਬਲੀ ਨੂੰ ਇੱਕ ਵਿਸ਼ੇਸ਼ ਗਿਣਤੀ ਦੇ ਸੰਚਾਲਨਾਂ ਜਾਂ ਨੁਕਸਾਨ ਪਹੁੰਚਣ ਦੇ ਕੇਸ ਵਿੱਚ ਬਦਲਨਾ ਪੈਂਦਾ ਹੈ । ਇਹਨਾਂ ਉੱਚ ਤਾਕਤੀ ਐੱਚ ਪੀ ਐੱਸ ਡਿਸਕਸ ਦੀਆਂ ਸਲਾਨਾ ਲੋੜਾਂ ਬਹੁਤ ਵੱਡੀ ਗਿਣਤੀ ਵਿੱਚ ਹਨ । ਜਿਹਨਾਂ ਨੂੰ ਸਵਦੇਸ਼ੀ ਵਾਰੰਟੀ ਚਾਹੀਦੀ ਹੈ । ਐੱਚ ਪੀ ਐੱਸ ਡਰੰਮ ਇੱਕ ਬਹੁਤ ਦਬਾਅ ਵਾਲੀ ਸਬ ਅਸੈਂਬਲੀ ਹੈ ਅਤੇ ਉੱਚੇ ਤਾਪਮਾਨ ਤੇ ਘੱਟ ਚੱਕਰ ਦੀ ਥਕਾਵਟ ਤੇ ਚੀਕਣ ਦਾ ਸਿ਼ਕਾਰ ਵੀ ਹੁੰਦੀ ਹੈ । ਐੱਚ ਪੀ ਐੱਸ ਡਰੰਮ ਲਈ ਕੱਚੀ ਸਮੱਗਰੀ ਅਤੇ ਫੋਰਜਿੰਗਸ ਉੱਚ ਮਿਆਰੀ ਹੋਣ ਦੀ ਲੋੜ ਹੈ , ਜੋ ਸਥਿਰ ਅਤੇ ਗਤੀਸ਼ੀਲ ਮਕੈਨੀਕਲ ਗੁਣਾ ਦੇ ਸੁਮੇਲ ਦੀ ਲੋੜ ਹੋ ਸਕਦਾ ਹੈ ।
ਡੀ ਐੱਮ ਆਰ ਐੱਲ ਨੇ ਇਸ ਫੋਰਜਿੰਗ ਤਕਨਾਲੋਜੀ ਨੂੰ ਵੱਖ ਵੱਖ ਵਿਗਿਆਨਕ ਅਤੇ ਜਾਣਕਾਰੀ ਅਧਾਰਿਤ ਔਜਾਰਾਂ ਦੇ ਏਕੀਕ੍ਰਿਤ ਦੁਆਰਾ ਵਿਕਸਿਤ ਕੀਤਾ ਹੈ । ਡੀ ਐੱਮ ਆਰ ਐੱਲ ਦੁਆਰਾ ਅਪਣਾਇਆ ਗਿਆ ਢੰਗ ਸੁਭਾਅ ਵਿੱਚ ਜੈਵਿਕ ਹੈ ਅਤੇ ਇਹੋ ਜਿਹੇ ਹੋਰ ਏਅਰੋ ਇੰਜਣ ਕੰਪੋਨੈਂਟਸ ਵਿਕਾਸ ਕਰਨ ਲਈ ਵਰਤਿਆ ਜਾ ਸਕਦਾ ਹੈ । ਇਹ ਤਰੀਕਾ ਵਰਤਦਿਆਂ ਉਤਪਾਦਨ ਕੀਤੀਆਂ ਗਈਆਂ ਕੰਪ੍ਰੈਸ਼ਰ ਡਿਸਕਾਂ ਵਿੱਚ ਉਹ ਸਾਰੀਆਂ ਲੋੜਾਂ ਹੁੰਦੀਆਂ ਹਨ , ਜੋ ਏਅਰਵਰਦੀਨੈੱਸ ਏਜੰਸੀਆਂ ਦੁਆਰਾ ਲੋੜੀਂਦੀ ਐਪਲੀਕੇਸ਼ਨ ਲਈ ਨਿਰਧਾਰਿਤ ਕੀਤੀਆਂ ਗਈਆਂ ਹਨ । ਏਸੇ ਤਰ੍ਹਾਂ ਤਕਨਾਲੋਜੀ ਕਿਸਮ ਪ੍ਰਮਾਣਿਤ ਹੈ ਅਤੇ ਟੈਕਨੀਕਲ ਮਨਜ਼ੂਰੀ ਦਾ ਪੱਧਰ ਦਿੱਤਾ ਗਿਆ ਹੈ । ਵਿਸਤ੍ਰਿਤ ਕੰਪੋਨੈਂਟ ਪੱਧਰ ਅਤੇ ਕਾਰਗੁਜ਼ਾਰੀ ਟੈਸਟ ਨਤੀਜਿਆਂ ਦੇ ਅਧਾਰ ਤੇ ਐੱਚ ਏ ਐੱਲ  ਅਤੇ ਇੰਡੀਅਨ ਏਅਰ ਫੋਰਸ ਨੇ ਇਹਨਾਂ ਹਿੱਸਿਆਂ ਨੂੰ ਇੰਜਣ ਵਿੱਚ ਫਿੱਟ ਕਰਨ ਲਈ ਕਲੀਅਰੈਂਸ ਦਿੱਤੀ ਹੈ । ਡੀ ਐੱਮ ਆਰ ਐੱਲ ਅਤੇ ਐੱਚ ਏ ਐੱਲ  ਤੋਂ ਇਲਾਵਾ ਵੱਖ ਵੱਖ ਏਜੰਸੀਆਂ ਜਿਵੇਂ ਮੇਧਾਨੀ , ਕੈਮੀਲੈਕ  ਅਤੇ ਡੀ ਜੀ ਏ ਕਿਉ ਏ ਨੇ ਇੱਕਜੁਟਤਾ ਨਾਲ ਕੰਮ ਕਰਦਿਆਂ ਇਸ ਮਹੱਤਵਪੂਰਨ ਤਕਨਾਲੋਜੀ ਨੂੰ ਸਥਾਪਿਤ ਕੀਤਾ ਹੈ ।
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਡੀ ਆਰ ਡੀ ਓ ਦੇ ਵਿਗਿਆਨੀਆਂ , ਉਦਯੋਗ ਅਤੇ ਇਸ ਮਹੱਤਵਪੂਰਨ ਏਅਰੋ ਇੰਜਣ ਨਾਲ ਸੰਬੰਧਤ ਤਕਨਾਲੋਜੀ ਦੇ ਵਿਕਾਸ ਵਿੱਚ ਸ਼ਾਮਲ ਹੋਰ ਏਜੰਸੀਆਂ ਨੂੰ ਵਧਾਈ ਦਿੱਤੀ ਹੈ ।
ਸਕੱਤਰ ਰੱਖਿਆ ਵਿਭਾਗ ਖੋਜ ਤੇ ਵਿਕਾਸ ਅਤੇ ਚੇਅਰਮੈਨ ਡੀ ਆਰ ਡੀ ਓ ਡਾਕਟਰ ਜੀ ਸਤੀਸ਼ ਰੈੱਡੀ ਨੇ ਇਸ ਮਹੱਤਵਪੂਰਨ ਮੀਲ ਪੱਥਰ ਪ੍ਰਾਪਤੀ ਤੇ ਸੰਤੂਸ਼ਟੀ ਪ੍ਰਗਟ ਕੀਤੀ ਹੈ ਤੇ ਇਸ ਵਿੱਚ ਸ਼ਾਮਲ ਟੀਮਾਂ ਨੂੰ ਵਧਾਈ ਦਿੱਤੀ ਹੈ ।
ਪੇਂਡੂ ਵਿਕਾਸ ਮੰਤਰਾਲਾ
ਗ੍ਰਾਮੀਣ ਵਿਕਾਸ ਮੰਤਰਾਲੇ ਨੇ ਮਹਾਤਮਾ ਗਾਂਧੀ ਰਾਸ਼ਟਰੀ ਗ੍ਰਾਮੀਣ ਰੋਜ਼ਗਾਰ ਗਾਰੰਟੀ ਯੋਜਨਾ ਦੇ ਤਹਿਤ ਪੈਦਾ ਹੋਣ ਵਾਲੇ ਰੋਜ਼ਗਾਰ ਸੰਬੰਧੀ ਸਮਾਚਾਰਾਂ ‘ਤੇ ਸਪਸ਼ਟੀਕਰਨ ਜਾਰੀ ਕੀਤਾ
ਅਜਿਹੀਆਂ ਕੁਝ ਖਬਰਾਂ ਪ੍ਰਕਾਸ਼ਿਤ ਹੋਈਆਂ ਹਨ, ਜਿਨ੍ਹਾਂ ਵਿੱਚ ਕਿਹਾ ਗਿਆ ਹੈ ਕਿ ਦਸੰਬਰ ਦੇ ਪਹਿਲੇ 17 ਦਿਨ ਵਾਲੇ ਅੰਕੜਿਆਂ ਦੇ ਅਨੁਸਾਰ ਮਹਾਤਮਾ ਗਾਂਧੀ ਰਾਸ਼ਟਰੀ ਗ੍ਰਾਮੀਣ ਰੋਜ਼ਗਾਰ ਗਾਰੰਟੀ ਯੋਜਨਾ ਦੇ ਤਹਿਤ ਪੈਦਾ ਹੋਣ ਵਾਲੇ ਰੋਜ਼ਗਾਰ ਹੁਣ ਤੱਕ ਦੇ ਨਿਊਨਤਮ ਪੱਧਰ ‘ਤੇ ਰਹੇ ਹਨ। ਇਹ ਸਪਸ਼ਟ ਕਰਨਾ ਜ਼ਰੂਰੀ ਹੈ ਕਿ ਮਹਾਤਮਾ ਗਾਂਧੀ ਰਾਸ਼ਟਰੀ ਗ੍ਰਾਮੀਣ ਰੋਜ਼ਗਾਰ ਗਾਰੰਟੀ ਯੋਜਨਾ ਮੰਗ ਅਧਾਰਿਤ ਯੋਜਨਾ ਹੈ ਤੇ ਅਜਿਹੀ ਤੁਲਨਾ ਕਰਨਾ ਐਕਟ ਦੀ ਮੂਲ ਭਾਵਨਾ ਦੇ ਅਨੁਸਾਰ ਨਹੀਂ ਹੈ।
ਇਹ ਜ਼ਿਕਰ ਕਰਨਾ ਜ਼ਰੂਰੀ ਹੈ ਕਿ ਮੌਜੂਦਾ ਵਿੱਤ ਵਰ੍ਹੇ ਦੌਰਾਨ ਹੁਣ ਤੱਕ 261 ਕਰੋੜ ਤੋਂ ਅਧਿਕ ਪਰਸਨ-ਡੇਜ਼ ਪੈਦਾ ਹੋਏ, ਜੋ ਲਾਭਾਰਥੀਆਂ ਦੀ ਮੰਗ ਦੇ ਅਨੁਸਾਰ ਹੈ। ਵਿੱਤ ਵਰ੍ਹੇ 2019-20 ਦੇ ਦੌਰਾਨ ਅਪ੍ਰੈਲ ਤੋਂ ਨਵੰਬਰ ਤੱਕ ਦੀ ਮਿਆਦ ਵਿੱਚ ਕੁੱਲ 175 ਕਰੋੜ ਤੋਂ ਅਧਿਕ ਪਰਸਨ-ਡੇਜ਼ ਪੈਦਾ ਹੋਏ। ਪਿਛਲੇ ਵਰ੍ਹੇ ਇਸ ਮਿਆਦ ਵਿੱਚ 276 ਕਰੋੜ ਤੋਂ ਵੱਧ ਪਰਸਨ ਡੇਜ਼ ਪੈਦਾ ਹੋਏ ਅਤੇ ਮੌਜੂਦਾ ਵਿੱਤ ਵਰ੍ਹੇ ਦੇ ਦੌਰਾਨ ਇਸੇ ਮਿਆਦ ਵਿੱਚ 255 ਕਰੋੜ ਤੋਂ ਵੱਧ ਪਰਸਨ ਡੇਜ਼ ਪੈਦਾ ਹੋਏ।
ਇੱਕ ਖ਼ਾਸ ਮਹੀਨੇ ਵਿੱਚ ਕੀਤੇ ਗਏ ਕੰਮ ਨੂੰ ਮਹੀਨੇ ਦੇ ਦੌਰਾਨ ਭਰੇ ਜਾਣ ਵਾਲੇ ਐੱਮਆਰ ਵਿੱਚ ਗਿਣਿਆ ਜਾਂਦਾ ਹੈ। ਯੋਜਨਾ ਦੇ ਤਹਿਤ ਅੰਕੜਿਆਂ ਦੇ ਇੰਦਰਾਜ਼ ਦੇ ਲਈ ਸੱਤ ਦਿਨਾਂ ਦੀ ਅਨੁਮਤੀ ਹੈ। ਇਸ ਤਰ੍ਹਾਂ ਦਸੰਬਰ ਦੇ ਪੂਰਨ ਅੰਕੜੇ ਆਮ ਤੌਰ ‘ਤੇ ਅਗਲੇ ਮਹੀਨੇ ਦੇ ਲਗਭਗ ਦਸ ਦਿਨਾਂ ਦੇ ਹਿਸਾਬ ਨਾਲ ਉਪਲੱਬਧ ਹੁੰਦੇ ਹਨ। ਇਸ ਲਈ ਪਹਿਲੇ 17 ਦਿਨਾਂ ਦੇ ਅੰਕੜਿਆਂ ਦੇ ਅਧਾਰ ‘ਤੇ ਕੀਤੀ ਜਾਣ ਵਾਲੀ ਤੁਲਨਾ ਦਸੰਬਰ ਦੇ ਪੂਰੇ ਅੰਕੜਿਆਂ ਦੇ ਅਨੁਸਾਰ ਨਹੀਂ ਹੈ। ਐਕਟ ਦੇ ਪ੍ਰਾਵਧਾਨਾਂ ਦੇ ਅਨੁਸਾਰ ਕੀਤੇ ਜਾਣ ਵਾਲੇ ਕੰਮਾਂ ਦੀ ਇੰਦਰਾਜ਼ ਦਸੰਬਰ, 2021 ਦੇ ਅੰਤਿਮ ਸਪਤਾਹ ਵਿੱਚ ਪੂਰੀ ਹੋਵੇਗੀ, ਜੋ ਜਨਵਰੀ, 2022 ਦੇ ਦੂਸਰੇ ਸਪਤਾਹ ਵਿੱਚ ਨਜ਼ਰ ਆਵੇਗੀ।
ਇਹ ਵੀ ਜ਼ਿਕਰਯੋਗ ਹੈ ਕਿ ਨਵੰਬਰ, 2019 ਦੇ ਦੌਰਾਨ ਕੁੱਲ 16.92 ਕਰੋੜ ਪਰਸਨ ਡੇਜ਼ ਪੈਦਾ ਹੋਏ ਸਨ, ਵਰ੍ਹੇ 2020 ਦੇ ਇਸੇ ਮਹੀਨੇ ਵਿੱਚ 23 ਕਰੋੜ ਤੋਂ ਅਧਿਕ ਪਰਸਨ ਡੇਜ਼ ਦਾ ਅਤੇ ਨਵੰਬਰ 2021 ਵਿੱਚ 22 ਕਰੋੜ ਤੋਂ ਅਧਿਕ ਪਰਸਨ ਡੇਜ਼ ਪੈਦਾ ਹੋਏ।
ਮਜ਼ਦੂਰੀ ਅਤੇ ਸਮਗੱਰੀ ਦੇ ਲਈ ਜਾਰੀ ਹੋਣ ਵਾਲੀ ਨਿਧੀ ਇੱਕ ਨਿਰੰਤਰ ਪ੍ਰਕਿਰਿਆ ਹੈ। ਬਜਟ ਅਨੁਮਾਨ ਦੇ ਅਨੁਸਾਰ ਪਿਛਲੇ ਵਿੱਤ ਵਰ੍ਹੇ ਦੀ ਤੁਲਨਾ ਵਿੱਚ ਵਰਤਮਾਨ ਵਿੱਤ ਵਰ੍ਹੇ ਦੇ ਲਈ ਨਿਧੀਆਂ ਦਾ ਪ੍ਰਾਵਧਾਨ 18 ਪ੍ਰਤੀਸ਼ਤ ਅਧਿਕ ਕੀਤਾ ਗਿਆ ਹੈ। ਵਰਤਮਾਨ ਵਿੱਤ ਵਰ੍ਹੇ ਦੌਰਾਨ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿੱਚ ਯੋਜਨਾ ਦੇ ਲਾਗੂਕਰਨ ਦੇ ਲਈ 74,388 ਕਰੋੜ ਰੁਪਏ ਤੋਂ ਅਧਿਕ ਦੀ ਰਕਮ ਜਾਰੀ ਕੀਤੀ ਗਈ ਹੈ।
ਜਦੋਂ ਵੀ ਅਤਿਰਿਕਤ ਰਕਮ ਦੀ ਜ਼ਰੂਰਤ ਹੁੰਦੀ ਹੈ, ਤਦ ਵਿੱਤ ਮੰਤਰਾਲੇ ਨਾਲ ਰਕਮ ਉਪਲੱਬਧ ਕਰਵਾਉਣ ਦੀ ਬੇਨਤੀ ਕੀਤੀ ਜਾਂਦੀ ਹੈ। ਹਾਲ ਹੀ ਵਿੱਚ, ਵਿੱਤ ਮੰਤਰਾਲੇ ਨੇ ਮਹਾਤਮਾ ਗਾਂਧੀ ਰਾਸ਼ਟਰੀ ਗ੍ਰਾਮੀਣ ਰੋਜ਼ਗਾਰ ਗਾਰੰਟੀ ਯੋਜਨਾ ਦੇ ਲਈ ਅੰਤਰਿਮ ਅਧਾਰ ‘ਤੇ 10,000 ਕਰੋੜ ਰੁਪਏ ਦੀ ਅਤਿਰਿਕਤ ਰਕਮ ਜਾਰੀ ਕੀਤੀ ਹੈ। ਇਸ ਦੇ ਇਲਾਵਾ, ਆਰਈ ਪੜਾਅ ਦੇ ਦੌਰਾਨ ਮੰਗ ਦਾ ਮੁਲਾਂਕਣ ਕਰਨ ਦੇ ਬਾਅਦ ਅਤੇ ਪ੍ਰਾਵਧਾਨ ਕੀਤਾ ਜਾ ਸਕਦਾ ਹੈ।
ਐਕਟ ਦੇ ਪ੍ਰਾਵਧਾਨਾਂ ਅਤੇ ਕੇਂਦਰ ਸਰਕਾਰ ਤੇ ਰਾਜ ਸਰਕਾਰਾਂ ‘ਤੇ ਲਾਗੂ ਹੋਣ ਵਾਲੇ ਦਿਸ਼ਾ-ਨਿਰਦੇਸ਼ਾਂ ਦੇ ਅਨੁਸਾਰ ਯੋਜਨਾ ਦੇ ਉਚਿਤ ਲਾਗੂਕਰਨ ਦੇ ਲਈ ਮਜ਼ਦੂਰੀ, ਸਮੱਗਰੀ ਆਦਿ ਭੁਗਤਾਨਾਂ ਦੇ ਸੰਬੰਧ ਵਿੱਚ ਭਾਰਤ ਸਰਕਾਰ ਰਕਮ ਜਾਰੀ ਕਰਨ ‘ਤੇ ਪ੍ਰਤੀਬੱਧ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਜੰਮੂ ਅਤੇ ਕਸ਼ਮੀਰ ਦੀ ਸੁੰਦਰਤਾ ਅਤੇ ਪ੍ਰਾਹੁਣਚਾਰੀ ਬਾਰੇ ਇੱਕ ਨਾਗਰਿਕ ਦੀ ਪ੍ਰਤੀਕਿਰਿਆ ਸਾਂਝੀ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਬੈਸਰਨ, ਅਰੂ, ਕੋਕਰਨਾਗ, ਅਛਬਲ, ਗੁਲਮਰਗ, ਸ੍ਰੀਨਗਰ ਅਤੇ ਡੱਲ ਝੀਲ ਦੀ ਸੁੰਦਰਤਾ ’ਤੇ ਚਾਨਣਾ ਪਾਉਂਦੇ ਹੋਏ ਜੰਮੂ ਅਤੇ ਕਸ਼ਮੀਰ ਦੀ ਸੁੰਦਰਤਾ ਅਤੇ ਪ੍ਰਾਹੁਣਚਾਰੀ ਬਾਰੇ ਇੱਕ ਨਾਗਰਿਕ ਦੀ ਪ੍ਰਤੀਕਿਰਿਆ ਸਾਂਝੀ ਕੀਤੀ ਹੈ।
ਇੱਕ ਨਾਗਰਿਕ, ਸ਼੍ਰੀ ਰਣਜੀਤ ਕੁਮਾਰ, ਦੇ ਇੱਕ ਟਵੀਟ ਦਾ ਹਵਾਲਾ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ 2019 ਵਿੱਚ ਸ੍ਰੀਨਗਰ ਦੀ ਆਪਣੀ ਯਾਤਰਾ ਦੀ ਇੱਕ ਤਸਵੀਰ ਵੀ ਟਵੀਟ ਕੀਤੀ।
ਨਾਗਰਿਕ ਦੇ ਟਵੀਟ ਦਾ ਜਵਾਬ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਬਹੁਤ ਵਧੀਆ। ਮੈਂ ਵੀ 2019 ਵਿੱਚ ਸ੍ਰੀਨਗਰ ਦੀ ਆਪਣੀ ਯਾਤਰਾ ਦੀ ਇੱਕ ਤਸਵੀਰ ਸਾਂਝੀ ਕਰਨ ਤੋਂ ਖ਼ੁਦ ਨੂੰ ਰੋਕ ਨਹੀਂ ਪਾ ਰਿਹਾ ਹਾਂ।”
ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲਾ
ਰਾਸ਼ਟਰੀ ਗੋਪਾਲ ਰਤਨ ਪੁਰਸਕਾਰ-2022
ਰਾਸ਼ਟਰੀ ਪੁਰਸਕਾਰ ਪੋਰਟਲ ਦੇ ਰਾਹੀਂ ਔਨਲਾਈਨ ਐਪਲੀਕੇਸ਼ਨ ਮੰਗ ਕੀਤੇ
ਐਪਲੀਕੇਸ਼ਨ ਜਮ੍ਹਾ ਕਰਨ ਦੀ ਅੰਤਿਮ ਮਿਤੀ 15.09.2022
ਮੱਛੀ ਪਾਲਨ, ਪਸ਼ੂਪਾਲਨ ਅਤੇ ਡੇਅਰੀ ਮੰਤਰਾਲੇ ਦੇ ਤਹਿਤ ਪਸ਼ੂਪਾਲਨ ਅਤੇ ਡੇਅਰੀ ਵਿਭਾਗ ਨੇ ਸਾਲ 2022 ਦੇ ਰਾਸ਼ਟਰੀ ਗੋਪਾਲ ਰਤਨ ਪੁਰਸਕਾਰਾਂ ਲਈ ਰਾਸ਼ਟਰੀ ਪੁਰਸਕਾਰ ਪੋਰਟਲ ਜਾਂ https://awards.gov.in ਦੇ ਰਾਹੀਂ ਔਨਲਾਈਨ ਐਪਲੀਕੇਸ਼ਨ ਮੰਗ ਕੀਤਾ ਹੈ। ਐਪਲੀਕੇਸ਼ਨ ਜਮ੍ਹਾ ਕਰਨ ਦੀ ਅੰਤਿਮ ਮਿਤੀ 15.09.2022 ਹੈ।
ਇਹ ਪੁਰਸਕਾਰ ਨੈਸ਼ਨਲ ਮਿਲਕ ਦਿਵਸ  ਦੇ ਅਵਸਰ ਤੇ ਪ੍ਰਦਾਨ ਕੀਤੇ ਜਾਣਗੇ। ਯੋਗਤਾ ਆਦਿ ਦੇ ਸੰਬੰਧ ਵਿੱਚ ਅਧਿਕ ਜਾਣਕਾਰੀ ਪ੍ਰਾਪਤ ਕਰਨ ਲਈ ਅਤੇ ਔਨਲਾਈਨ ਐਪਲੀਕੇਸ਼ਨ ਜਮ੍ਹਾ ਕਰਨ ਲਈ ਵੈਬਸਾਈਟ https://awards.gov.in ਨੂੰ ਦੇਖਿਆ ਜਾ ਸਕਦਾ ਹੈ। ਪਸ਼ੂਆਂ ਅਤੇ ਮੱਝਾਂ ਦੀ ਰਜਿਸਟੇਸ਼ਨ ਨਸਲਾਂ ਦੇ ਨਾਮ ਲਗਾਵ ਵਿੱਚ ਦਿੱਤੇ ਗਏ ਹਨ।
ਪਸ਼ੂਪਾਲਨ ਅਤੇ ਡੇਅਰੀ ਵਿਭਾਗ ਕਿਸਾਨਾਂ ਨੂੰ ਸਥਾਈ ਆਜੀਵਿਕਾ ਪ੍ਰਦਾਨ ਕਰਨ ਲਈ ਪਸ਼ੂਪਾਲਨ ਅਤੇ ਡੇਅਰੀ ਖੇਤਰ ਦੇ ਪ੍ਰਭਾਵੀ ਵਿਕਾਸ ਦੇ ਉਦੇਸ਼ ਨਾਲ ਹਰ ਸੰਭਵ ਯਤਨ ਕਰ ਰਿਹਾ ਹੈ। ਭਾਰਤ ਦੀ ਸਵਦੇਸ਼ੀ ਗੋਜਾਤੀਯ ਨਸਲਾਂ ਕਾਫੀ ਪੁਸ਼ਟ ਹਨ ਅਤੇ ਇਹ ਦੇਸ਼ ਦੀ ਅਰਥਵਿਵਸਥਾ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਉਣ ਦੀ ਅਨੁਵੰਸ਼ਕ ਸਮਰੱਥਾ ਰੱਖਦੀਆਂ ਹਨ। ਦੇਸ਼ ਵਿੱਚ ਪਹਿਲੀ ਵਾਰ “ਰਾਸ਼ਟਰੀ ਗੋਕੁਲ ਮਿਸ਼ਨ ” ਦਸੰਬਰ 2014 ਵਿੱਚ ਸ਼ੁਰੂ ਕੀਤਾ ਗਿਆ ਸੀ ਜਿਸ ਦਾ ਉਦੇਸ਼ ਸਵਦੇਸ਼ੀ ਗੋਜਾਤੀਯ ਨਸਲਾਂ ਨੂੰ ਵਿਗਿਆਨਿਕ ਤਰੀਕੇ ਨਾਲ ਸੁਰੱਖਿਅਤ ਅਤੇ ਵਿਕਸਿਤ ਕਰਨਾ ਸੀ।
ਪਸ਼ੂਪਾਲਨ ਅਤੇ ਡੇਅਰੀ ਵਿਭਾਗ ਨੇ ਰਾਸ਼ਟਰੀ ਗੋਕੁਲ ਮਿਸ਼ਨ ਦੇ ਤਹਿਤ, ਮਿਲਕ ਉਤਪਾਦਨ ਕਿਸਾਨਾਂ ਅਤੇ ਇਸ ਖੇਤਰ ਵਿੱਚ ਕੰਮ ਕਰਨ ਵਾਲੇ ਵਿਅਕਤੀਆਂ ਅਤੇ ਮਿਲਕ ਉਤਪਾਦਕਾਂ ਨੂੰ ਬਜ਼ਾਰ ਤੱਕ ਸੁਲਭ ਪਹੁੰਚ ਪ੍ਰਦਾਨ ਕਰਨ ਵਾਲੀ ਡੇਅਰੀ ਸਹਿਕਾਰੀ ਕਮੇਟੀਆਂ ਨੂੰ ਪ੍ਰੋਤਸਾਹਿਤ ਕਰਨ ਦੇ ਉਦੇਸ਼ ਨਾਲ ਨਿਮਨਲਿਖਤ ਸ਼੍ਰੇਣੀਆਂ ਵਿੱਚ ਸਾਲ 2022 ਦੇ ਦੌਰਾਨ ਵੀ ਰਾਸ਼ਟਰੀ ਗੋਪਾਲ ਰਤਨ ਪੁਰਸਕਾਰ ਪ੍ਰਦਾਨ ਕਰਨਾ ਜਾਰੀ ਰੱਖਿਆ ਹੈ:
-
ਦੇਸ਼ੀ ਮੱਝਾਂ ਦੀਆਂ ਨਸਲਾਂ ਨੂੰ ਪਾਲਣ-ਪੋਸ਼ਣ ਵਾਲੇ ਸਰਵਸ਼੍ਰੇਸ਼ਠ ਡੇਅਰੀ ਕਿਸਾਨ
-
ਸਰਵਸ਼੍ਰੇਸ਼ਠ ਕ੍ਰਤ੍ਰਿਮ ਗਰਭਧਾਨ ਟੈਕਨੀਸ਼ੀਅਨ 
-
ਸਰਵਸ਼੍ਰੇਸ਼ਠ ਡੇਅਰੀ ਸਹਿਕਾਰੀ ਕਮੇਟੀ/ਮਿਲਕ ਉਤਪਾਦਕ ਕੰਪਨੀ/ਡੇਅਰੀ ਕਿਸਾਨ ਉਤਪਾਦਕ ਸੰਗਠਨ
ਰਾਸ਼ਟਰੀ ਗੋਪਾਲ ਰਤਨ ਪੁਰਸਕਾਰ ਵਿੱਚ ਹਰੇਕ ਸ਼੍ਰੇਣੀ ਵਿੱਚ ਯੋਗਤਾ ਦਾ ਪ੍ਰਮਾਣ ਪੱਤਰ, ਇੱਕ ਯਾਦਗਾਰ ਚਿੰਨ੍ਹ ਅਤੇ ਰਾਸ਼ੀ ਨਿਮਨ ਅਨੁਸਾਰ ਹੈ:
-
ਰੁ. 5,00,000/- - ਪਹਿਲਾ ਰੈਂਕ
-
ਰੁ. 3,00,000/- – ਦੂਜਾ ਰੈਂਕ
-
ਰੁ. 2,00,000/- – ਤੀਜਾ ਰੈਂਕ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਹਿਊਸਟਨ ਵਿੱਚ ਸਿੱਖ ਕਮਿਊਨਿਟੀ ਦੇ ਮੈਂਬਰਾਂ ਨਾਲ ਗੱਲਬਾਤ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਟੈਕਸਾਸ ਦੇ ਹਿਊਸਟਨ ਵਿੱਚ ਸਿੱਖ ਕਮਿਊਨਿਟੀ ਦੇ ਮੈਂਬਰਾਂ ਦੇ ਨਾਲ ਗੱਲਬਾਤ ਕੀਤੀ। ਸਿੱਖ ਕਮਿਊਨਿਟੀ ਦੇ ਮੈਂਬਰਾਂ ਨੇ ਪ੍ਰਧਾਨ ਮੰਤਰੀ ਦਾ ਗਰਮਜੋਸ਼ੀ ਨਾਲ ਸੁਆਗਤ ਕੀਤਾ।
ਗੱਲਬਾਤ ਦੌਰਾਨ , ਕਮਿਊਨਿਟੀ ਦੇ ਮੈਂਬਰਾਂ ਨੇ ਦੇਸ਼ ਅਤੇ ਸਿੱਖ ਕਮਿਊਨਿਟੀ ਦੇ ਸਮੁੱਚੇ ਵਿਕਾਸ ਲਈ ਭਾਰਤ ਸਰਕਾਰ ਦੁਆਰਾ ਕੀਤੇ ਗਏ ਪ੍ਰਮੁੱਖ ਫੈਸਲਿਆਂ ਲਈ ਪ੍ਰਧਾਨ ਮੰਤਰੀ ਦਾ ਧੰਨਵਾਦ ਕੀਤਾ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ, “ਹਿਊਸਟਨ ਵਿੱਚ ਸਿੱਖ ਕਮਿਊਨਿਟੀ ਨਾਲ ਮੇਰੀ ਸ਼ਾਨਦਾਰ ਗੱਲਬਾਤ ਹੋਈ। ਭਾਰਤ ਵਿਕਾਸ ਦੇ ਪ੍ਰਤੀ ਉਨ੍ਹਾਂ ਦੇ ਉਤਸ਼ਾਹ ਨੂੰ ਦੇਖ ਕੇ ਮੈਨੂੰ ਪ੍ਰਸੰਨਤਾ ਹੋਈ।”
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਨੀਰਜ ਚੋਪੜਾ ਨੇ ਅਹਿਮਦਾਬਾਦ ਦੇ ਸੰਸਕਾਰਧਾਮ ਵਿੱਚ 75 ਸਕੂਲਾਂ ਦੇ ਵਿਦਿਆਰਥੀਆਂ ਨੂੰ ਮੰਤਰਮੁਗਧ ਕਰ ਦਿੱਤਾ
ਮੁੱਖ ਬਿੰਦੂ :
• ਨੀਰਜ ਚੋਪੜਾ ਨੇ ਵਿਦਿਆਰਥੀਆਂ ਨੂੰ ਸੰਤੁਲਿਤ ਆਹਾਰ, ਫਿਟਨੈੱਸ ਅਤੇ ਖੇਡ ਦੇ ਮਹੱਤਵ ਬਾਰੇ ਟਿਪਸ ਦਿੱਤੇ
• ਇਸ ਪਹਿਲ ਦਾ ਆਯੋਜਨ ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲੇ ਅਤੇ ਸਿੱਖਿਆ ਮੰਤਰਾਲੇ ਦੁਆਰਾ ਸੰਯੁਕਤ ਰੂਪ ਨਾਲ ਕੀਤਾ ਜਾ ਰਿਹਾ ਹੈ
ਓਲੰਪਿਕ ਖੇਡਾਂ ਵਿੱਚ ਜੈਵਲਿਨ ਮੁਕਾਬਲੇ ਦੇ ਚੈਂਪੀਅਨ ਨੀਰਜ ਚੋਪੜਾ ਨੇ ਇੱਕ ਮਹੱਤਵ ਅਕਾਂਖੀ ਮਿਲਾਪ-ਪ੍ਰੋਗਰਾਮ ਦਾ ਸ਼ੁਭਾਰੰਭ ਕੀਤਾ। ਇਹ ਮਿਲਾਪ-ਪ੍ਰੋਗਰਾਮ ਭਾਰਤ ਦੇ ਦਿੱਗਜ ਐਥਲੀਟਾਂ ਨੂੰ ਸਕੂਲੀ ਬੱਚਿਆਂ ਨਾਲ ਜੋੜੇਗਾ। ਨੀਰਜ ਚੋਪੜਾ ਨੇ ਇਸ ਦੀ ਸ਼ੁਰੂਆਤ ਅਹਿਮਦਾਬਾਦ ਦੇ ਸੰਸਕਾਰਧਾਮ ਵਿੱਚ 75 ਤੋਂ ਅਧਿਕ ਸਕੂਲਾਂ ਦੇ ਬੱਚਿਆਂ ਦੇ ਨਾਲ ਗੱਲਬਾਤ ਕਰਕੇ ਕੀਤੀ ।
ਨੀਰਜ ਚੋਪੜਾ ਨੇ ਵਿਦਿਆਰਥੀਆਂ ਦੇ ਨਾਲ ਕਈ ਖੇਡ ਖੇਡੇ ਅਤੇ ਉਨ੍ਹਾਂ ਨੂੰ ਜੈਵਲਿਨ ਦੇ ਗੁਰ ਦੱਸੇ। ਉਨ੍ਹਾਂ ਨੇ ਵਿਦਿਆਰਥੀਆਂ ਨੂੰ ਸੰਤੁਲਿਤ ਆਹਾਰ, ਫਿਟਨੈੱਸ ਅਤੇ ਖੇਡਾਂ ਦੇ ਮਹੱਤਵ ਬਾਰੇ ਦੱਸਿਆ। ਵਿਦਿਆਰਥੀਆਂ ਦੇ ਜਿਗਿਆਸਾਪੂਰਨ ਸਵਾਲਾਂ ਦਾ ਝਟਪਟ ਜਵਾਬ ਦੇ ਕੇ ਉਨ੍ਹਾਂ ਨੇ ਵਿਦਿਆਰਥੀਆਂ ਨੂੰ ਮੰਤਰਮੁਗਧ ਕਰ ਦਿੱਤਾ। ਕਹਾਣੀ ਸੁਣਾਉਣ ਦੀ ਉਨ੍ਹਾਂ ਦੀ ਬੇਜੋੜ ਸ਼ੈਲੀ ਨੇ ਉਨ੍ਹਾਂ ਨੇ ਉਤਸੁਕ ਸਰੋਤਿਆਂ ’ਤੇ ਜਿਵੇਂ ਜਾਦੂ ਕਰ ਦਿੱਤਾ ਹੋਵੇ ।
ਜਦੋਂ ਉਨ੍ਹਾਂ ਨੂੰ ਉਨ੍ਹਾਂ ਦੇ ਪਸੰਦੀਦਾ ਖਾਣੇ ਬਾਰੇ ਪੁੱਛਿਆ ਗਿਆ , ਤਾਂ ਉਨ੍ਹਾਂ ਨੇ ਦੱਸਿਆ ਕਿ ਉਨ੍ਹਾਂ ਨੂੰ ਘੱਟ ਮਸਾਲੇ ਵਾਲੀ ਸ਼ਾਕਾਹਾਰੀ ਬਿਰਿਆਨੀ ਬਣਾਉਣਾ ਚੰਗਾ ਲੱਗਦਾ ਹੈ , ਅਤੇ ਨਾਲ ਦਹੀ ਹੋਵੇ , ਤਾਂ ਮਜ਼ਾ ਆ ਜਾਂਦਾ ਹੈ । ਉਨ੍ਹਾਂ ਦਾ ਜਵਾਬ ਸੁਣ ਕੇ ਸਭ ਤਾੜੀਆਂ ਵਜਾਉਣ ਲੱਗੇ । ਨੀਰਜ ਚੋਪੜਾ ਨੇ ਕਿਹਾ, “ਇਹ ਸਿਹਤਵਰਧਕ ਅਤੇ ਪੌਸ਼ਟਿਕ ਆਹਾਰ ਹੈ। ਇਸ ਵਿੱਚ ਸ਼ਬਜੀਆਂ ਅਤੇ ਕਾਰਬੋਹਾਈਡ੍ਰੇਟ ਦੇ ਸਹੀ ਮਿਸ਼ਰਣ ਦੇ ਕਾਰਨ ਭਰਪੂਰ ਖਣਿਜ ਹੁੰਦੇ ਹਨ।” ਉਨ੍ਹਾਂ ਨੇ ਕਿਹਾ, “ਇਸ ਦੇ ਇਲਾਵਾ ਲੰਬੇ ਅਭਿਆਸ ਅਤੇ ਮਿਹਨਤ ਦੇ ਬਾਅਦ ਥਕਾਵਟ ਤੋਂ ਮਨ ਹਟਾਉਣ ਵਿੱਚ ਖਾਣਾ ਪਕਾਉਣ ਤੋਂ ਮਦਦ ਮਿਲਦੀ ਹੈ।”
ਇਹ ਮਿਲਾਪ-ਪ੍ਰੋਗਰਾਮ ਮਾਣਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਮੌਲਿਕ ਵਿਚਾਰ ਹੈ, ਜਿਸ ਦੀ ਪਰਿਕਲਪਨਾ ਹੈ ਕਿ ਸਾਰੇ ਓਲੰਪੀਅਨ ਅਤੇ ਪੈਰਾਲੰਪੀਅਨ ਦੋ ਸਾਲਾਂ ਦੇ ਦੌਰਾਨ 75 ਸਕੂਲਾਂ ਦੇ ਵਿਦਿਆਰਥੀਆਂ ਨਾਲ ਗੱਲ ਕਰਨ, ਤਾਕਿ ਦੇਸ਼ ਦੇ ਨਵੇਂ ਖੂਨ ਨੂੰ ਸੰਤੁਲਿਤ ਆਹਾਰ ਅਤੇ ਫਿਟਨੈੱਸ ਗਤੀਵਿਧੀਆਂ ਲਈ ਪ੍ਰੇਰਿਤ ਕੀਤਾ ਜਾ ਸਕੇ। ਇਸ ਪਹਿਲ ਦੀ ਸ਼ੁਰੂਆਤ ਸਿੱਖਿਆ ਮੰਤਰਾਲਾ ਅਤੇ ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲਾ ਸੰਯੁਕਤ ਰੂਪ ਨਾਲ ਕਰ ਰਹੇ ਹਨ ।
ਨੀਰਜ ਚੋਪੜਾ ਨੇ ਦੱਸਿਆ, “ਜਦੋਂ ਮਾਣਯੋਗ ਪ੍ਰਧਾਨ ਮੰਤਰੀ ਨੇ ਓਲੰਪਿਕਸ ਦੇ ਬਾਅਦ ਸਾਨੂੰ ਸਾਰਿਆਂ ਨੂੰ ਸੱਦਾ ਦਿੱਤਾ ਸੀ, ਉਦੋਂ ਉਨ੍ਹਾਂ ਨੇ ਨਵੇਂ, ਸਿਹਤਮੰਦ ਅਤੇ ਪਹਿਲਾਂ ਤੋਂ ਫਿਟ ਭਾਰਤ ਬਾਰੇ ਆਪਣੇ ਦ੍ਰਿਸ਼ਟੀਕੋਣ ਨੂੰ ਸਾਂਝਾ ਕੀਤਾ ਸੀ। ਮੈਨੂੰ ਖੁਸ਼ੀ ਹੈ ਕਿ ਸਕੂਲਾਂ ਦਾ ਦੌਰਾ ਕਰਕੇ ਮੈਂ ਇਸ ਵਿਸ਼ੇਸ਼ ਪਹਿਲ ਦੀ ਸ਼ੁਰੂਆਤ ਕਰ ਰਿਹਾ ਹਾਂ ਅਤੇ ਆਪਣੇ ਤਰੀਕੇ ਨਾਲ ਆਪਣੀ ਕੁਝ ਜਾਣਕਾਰੀ ਸਾਂਝੀ ਕਰ ਰਿਹਾ ਹਾਂ, ਜਿਸ ਦੇ ਨਾਲ ਵਿਦਿਆਰਥੀਆਂ ਦੀ ਸਹਾਇਤਾ ਹੋ ਸਕੇ ਅਤੇ ਦੇਸ਼ ਨੂੰ ਖੇਡਾਂ ਵਿੱਚ ਅੱਗੇ ਲਿਜਾਣ ਬਾਰੇ ਪ੍ਰਧਾਨ ਮੰਤਰੀ ਦਾ ਸੁਪਨਾ ਪੂਰਾ ਹੋ ਸਕੇ ।
ਉਨ੍ਹਾਂ ਨੇ ਠੀਕ ਚੀਜ਼ਾਂ ਖਾਣ ਅਤੇ ਫਿਟਨੈੱਸ ਲਈ ਸਹੀ ਕਸਰਤ ਦੇ ਗੁਰ ਸਾਂਝੇ ਕੀਤੇ। ਨਾਲ ਹੀ ਜੀਵਨ ਦੀਆਂ ਕੁਝ ਮਹੱਤਵਪੂਰਣ ਸਿੱਖਿਆਵਾਂ ਵੀ ਦਿੱਤੀਆਂ। ਨੀਰਜ ਚੋਪੜਾ ਨੇ ਫਿਟ ਇੰਡੀਆ ਕੁਵਿਜ਼ ਬਾਰੇ ਦੱਸਿਆ, ਜੋ ਸਭ ਤੋਂ ਵੱਡਾ ਖੇਡ ਅਤੇ ਫਿਟਨੈੱਸ ਕੁਵਿਜ਼ ਹੈ। ਉਨ੍ਹਾਂ ਨੇ ਕਿਹਾ, “ਮੈਨੂੰ ਕੁਝ ਵਿਦਿਆਰਥੀਆਂ ਦੇ ਜਵਾਬ ਸੁਣ ਕੇ ਹੈਰਾਨੀ ਹੋਈ ਅਤੇ ਮੈਂ ਉਨ੍ਹਾਂ ਦੀ ਜਾਣਕਾਰੀ ਦੀ ਕਦਰ ਕਰਦਾ ਹਾਂ। ਸਹੀ ਅਨੁਸ਼ਾਸਨ ਅਤੇ ਸਮਰਪਣ ਦੇ ਬਲ ’ਤੇ ਉਹ ਵੱਡੀਆਂ ਉਚਾਈਆਂ ਤੱਕ ਪਹੁੰਚ ਸਕਦੇ ਹਨ।”
ਇਸ ਦੇ ਪਹਿਲਾਂ, ਸੰਸਕਾਰਧਾਮ ਐਜੂਕੇਸ਼ਨਲ ਸੁਸਾਇਟੀ ਨੇ ਨੀਰਜ ਚੋਪੜਾ ਦਾ ਸਵਾਗਤ ਕੀਤਾ। ਉਨ੍ਹਾਂ ਨੇ ਸੁਸਾਇਟੀ ਦੁਆਰਾ ਕੀਤੇ ਜਾਣ ਵਾਲੇ ਕੰਮਾਂ ਦੀ ਪ੍ਰਸ਼ੰਸਾ ਕੀਤੀ ਅਤੇ ਭਵਿੱਖ ਲਈ ਤਿਆਰ ਕਰਨ ਲਈ ਵਿਦਿਆਰਥੀਆਂ ਨੂੰ ਸ਼ਕਤੀਸੰਪੰਨ ਬਣਾਉਣ ਵਿੱਚ ਸੰਸਥਾ ਦੀ ਪ੍ਰਤੀਬੱਧਤਾ ਅਤੇ ਸਮਰਪਣ ਦੀ ਭਾਵਨਾ ਦੀ ਪ੍ਰਸ਼ੰਸਾ ਕੀਤੀ ।
ਅਗਲੇ ਦੋ ਮਹੀਨਿਆਂ ਵਿੱਚ ਤਰੁਣਦੀਪ ਰਾਏ , ਸਾਰਥਕ ਭਾਂਭਰੀ , ਸੁਸ਼ੀਲਾ ਦੇਵੀ , ਕੇਸੀ ਗਣਪਤੀ ਅਤੇ ਵਰੁਣ ਠੱਕਰ  ਦੇਸ਼ ਦੇ ਹੋਰ ਹਿੱਸਿਆਂ ਵਿੱਚ ਸਥਿਤ ਸਕੂਲਾਂ ਦਾ ਦੌਰਾ ਕਰਨਗੇ। ਪੈਰਾਲੰਪੀਅਨਾਂ ਵਿੱਚ ਅਵਨੀ ਲੇਖਰਾ , ਭਾਵਿਨਾ ਪਟੇਲ  ਅਤੇ ਦੇਵੇਂਦ੍ਰ ਝਾਝਰਿਆ  ਇਸ ਪਹਿਲ ਨੂੰ ਹੋਰ ਅੱਗੇ ਲਿਜਾਣਗੇ।
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਕੇਂਦਰੀ ਮੰਤਰੀ ਸ਼੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਈਰਾਨੀ ਨੇ ਬਜਟ ਘੋਸ਼ਣਾ ‘ਤੇ ਪ੍ਰਤਿਕ੍ਰਿਆ ਦਿੰਦੇ ਹੋਏ ਕਿਹਾ ਕਿ ਬਜਟ ਵਿੱਚ ਨਿਵੇਸ਼ ਲਈ ਮਲਟੀ-ਮੋਡਲ ਇੰਫ੍ਰਾ ਅਤੇ ਨਿਵੇਸ਼ ਦੇ ਨਵੇਂ ਅਵਸਰਾਂ ‘ਤੇ ਜ਼ੋਰ ਭਾਰਤ ਨੂੰ ਉੱਭਰਦੀ ਗਲੋਬਲ ਅਰਥਵਿਵਸਥਾ ਦੇ ਕੇਂਦਰ ਵਿੱਚ ਰੱਖੇਗਾ
“ਮਿਸ਼ਨ ਪੋਸ਼ਣ 2.0 ਅਤੇ ਸਕਸ਼ਮ ਆਂਗਨਵਾੜੀ ਮਿਸ਼ਨ ਸ਼ਕਤੀ ਅਤੇ ਮਿਸ਼ਨ ਵਾਤਸਲਿਆ ਦੇਸ਼ ਦੀਆਂ ਮਹਿਲਾਵਾਂ ਅਤੇ ਬੱਚਿਆਂ ਦੇ ਭਲਾਈ ਅਤੇ ਸੁਰੱਖਿਆ ਵਿੱਚ ਇੱਕ ਪਰਿਵਰਤਨਕਾਰੀ ਬਦਲਾਅ ਦੀ ਸ਼ੁਰੂਆਤ ਕਰਨਗੇ"
“ਮਿਸ਼ਨ ਪੋਸ਼ਣ 2.0 ਪੋਸ਼ਣ ਸੇਵਾ ਵੰਡ ਨੂੰ ਪਾਰਦਰਸ਼ੀ ਬਣਾਉਣ ਦੇ ਨਾਲ ਲਾਸਟ ਮਾਡਲ ਰੀਅਲ-ਟਾਈਮ ਟ੍ਰੈਕਿੰਗ ਦੀ ਸੁਵਿਧਾ ਪ੍ਰਦਾਨ ਕਰੇਗਾ ਅਤੇ ਪੋਸ਼ਣ ਮਾਨਦੰਡਾਂ ਨੂੰ ਮਜ਼ਬੂਤ ਕਰੇਗਾ ਜਿਸ ਨਾਲ ਕੁਪੋਸ਼ਣ ਮੁਕਤ ਭਾਰਤ ਦੇ ਸੰਕਲਪ ਨੂੰ ਮਜ਼ਬੂਤ ਕੀਤਾ ਜਾ ਸਕੇਗਾ”
“ਮਿਸ਼ਨ ਸ਼ਕਤੀ ਆਪਣੇ ਦੋ ਘਟਕ-ਸੰਬਲ ਅਤੇ ‘ਸਮਰੱਥ’ ਦੇ ਨਾਲ ਮਹਿਲਾਵਾਂ ਦੀ ਸਮੁੱਚੀ ਭਲਾਈ ਅਤੇ ਵਿਕਾਸ ਨੂੰ ਸੁਨਿਸ਼ਚਿਤ ਕਰੇਗੀ”
ਹਰ ਬੱਚੇ ਦੇ ਲਈ ਇੱਕ ਸਿਹਤ ਅਤੇ ਖੁਸ਼ਹਾਲ ਬਚਪਨ ਸੁਨਿਸ਼ਚਿਤ ਕਰਨ ਦੇ ਲਈ ਮਿਸ਼ਨ ਵਾਤਸਲਿਆ ਦੇ ਰਾਹੀਂ ਭਾਰਤ ਸਰਕਾਰ ਸੇਵਾ ਵੰਡ ਸੰਰਚਨਾਵਾਂ, ਸੰਸਥਾਗਤ ਦੇਖਭਾਲ ਅਤੇ ਸਮੁਦਾਏ-ਅਧਾਰਿਤ ਦੇਖਭਾਲ ਨੂੰ ਪ੍ਰੋਤਸਾਹਿਤ ਕਰਕੇ ਇੱਕ ਸੰਵੇਦਨਸ਼ੀਲ ਸਹਾਇਕ ਅਤੇ ਸਿੰਕ੍ਰਨਾਈਜ਼ ਈਕੋਸਿਸਟਮ ਨੂੰ ਹੁਲਾਰਾ ਦੇਣ ਦਾ ਯਤਨ ਕਰਦੀ ਹੈ
ਕੇਂਦਰੀ ਮਹਿਲਾ ਅਤੇ ਬਾਲ ਵਿਕਾਸ ਮੰਤਰੀ ਸ਼੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਈਰਾਨੀ ਨੇ ਬਜਟ ਘੋਸ਼ਣਾ ਤੇ ਪ੍ਰਤਿਕ੍ਰਿਆ ਦਿੰਦੇ ਹੋਏ ਕਿਹਾ ਕਿ ਵਿੱਤ ਮੰਤਰੀ ਦੁਆਰਾ ਅੱਜ ਸੰਸਦ ਵਿੱਚ ਪੇਸ਼ ਕੀਤੇ ਗਏ ਕੇਂਦਰੀ ਬਜਟ 2022-23 ਵਿੱਚ ਨਿਵੇਸ਼ ਦੇ ਲਈ ਮਲਟੀ-ਮੋਡਲ ਇੰਫ੍ਰਾ ਅਤੇ ਨਿਵੇਸ਼ ਦੇ ਨਵੇਂ ਅਸਵਰਾਂ ‘ਤੇ ਜ਼ੋਰ ਦਿੱਤਾ ਭਾਰਤ ਨੂੰ ਉੱਭਰਦੀ ਗਲੋਬਲ ਅਰਥਵਿਵਸਥਾ ਕੇਂਦਰ ਵਿੱਚ ਰੱਖੇਗਾ। ਸ਼੍ਰੀਮਤੀ ਈਰਾਨੀ ਨੇ ਭਾਰਤ ਦੇ ਅਮ੍ਰਿੰਤ ਕਾਲ ਦਾ ਖਾਕਾ ਪੇਸ਼ ਕਰਨ ਵਾਲੇ ਭਵਿੱਖ ਦੇ ਆਤਮਨਿਰਭਰ ਭਾਰਤ ਦੇ ਬਜਟ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਅਤੇ ਵਿੱਤ ਮੰਤਰੀ ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ ਨੂੰ ਵਧਾਈ ਦਿੱਤੀ।
ਮੰਤਰੀ ਨੇ ਕਈ ਟਵੀਟਸ ਕਰਕੇ ਕਿਹਾ ਕਿ ਬਜਟ ਵਿੱਚ ਜ਼ਿਕਰਯੋਗ ਮਿਸ਼ਨ ਪੋਸ਼ਣ 2.0 ਅਤੇ ਸਕਸ਼ਮ ਆਂਗਨਵਾੜੀ ਮਿਸ਼ਨ ਸ਼ਕਤੀ ਅਤੇ ਮਿਸ਼ਨ ਵਾਤਸਲਿਆ ਦੇਸ਼ ਦੀਆਂ ਮਹਿਲਾਵਾਂ ਅਤੇ ਬੱਚਿਆਂ ਦੇ ਭਲਾਈ ਅਤੇ ਸੁਰੱਖਿਆ ਵਿੱਚ ਇੱਕ ਪਰਿਵਰਤਨਕਾਰੀ ਬਦਲਾਅ ਦੀ ਸ਼ੁਰੂਆਤ ਕਰਨਗੇ।
ਮੰਤਰੀ ਨੇ ਕਿਹਾ ਕਿ ਸਕਸ਼ਮ ਆਂਗਨਵਾੜੀ ਦਾ ਉਦੇਸ਼ ਆਂਗਨਵਾੜੀ ਦੇ ਬੁਨਿਆਦੀ ਢਾਂਚੇ ਨੂੰ ਅੱਪਗ੍ਰੇਡ ਕਰਨਾ ਹੈ। ਮਿਸ਼ਨ ਪੋਸ਼ਣ 2.0 ਪੋਸ਼ਣ ਸੇਵਾ ਵੰਡ ਨੂੰ ਪਾਰਦਰਸ਼ੀ ਬਣਾਉਣ ਦੇ ਨਾਲ ਲਾਸਟ ਮਾਈਲ ਰੀਅਲ ਟਾਈਮ ਟ੍ਰੈਕਿੰਗ ਦੀ ਸੁਵਿਧਾ ਪ੍ਰਦਾਨ ਕਰੇਗਾ। ਨਾਲ ਹੀ ਪੋਸ਼ਣ ਸੰਬੰਧੀ ਮਾਨਦੰਡਾਂ ਨੂੰ ਮਜ਼ਬੂਤ ਕਰੇਗਾ ਜਿਸ ਨੂੰ ਕੁਪੋਸ਼ਣ ਮੁਕਤ ਭਾਰਤ ਦੇ ਸੰਕਲਪ ਨੂੰ ਮਜ਼ਬੂਤ ਕੀਤਾ ਜਾ ਸਕੇਗਾ।
ਮੰਤਰੀ ਨੇ ਦੱਸਿਆ ਕਿ ਬਜਟ ਵਿੱਚ ਘੋਸ਼ਿਤ ‘ਸੰਬਲ’ ਅਤੇ ‘ਸਮਰੱਥ’ ਮਿਸ਼ਨ ਸ਼ਕਤੀ ਦੇ ਦੋ ਘਟਕ ਹਨ। ਜਿੱਥੇ ‘ਸੰਬਲ’ ਦਾ ਉਦੇਸ਼ ਮਹਿਲਾਵਾਂ ਦੀ ਸੁਰੱਖਿਆ ਨੂੰ ਮਜ਼ਬੂਤ ਕਰਨਾ ਹੈ ਉੱਥੇ ਸਮਰੱਥ ਮਹਿਲਾਵਾਂ ਦੇ ਸਸ਼ਕਤੀਕਰਣ ਲਈ ਸਮਰਪਿਤ ਹੈ। ਮੰਤਰੀ ਨੇ ਜੋਰ ਦੇ ਕੇ ਕਿਹਾ ਕਿ ਇਹ ਮਿਸ਼ਨ ਮਹਿਲਾਵਾਂ ਦੀ ਸਮੁੱਚੀ ਭਲਾਈ ਅਤੇ ਵਿਕਾਸ ਨੂੰ ਸੁਨਿਸ਼ਚਿਤ ਕਰੇਗਾ।
ਮੰਤਰੀ ਨੇ ਕਿਹਾ ਹਰ ਬੱਚੇ ਦੇ ਲਈ ਇੱਕ ਸਿਹਤ ਅਤੇ ਖੁਸ਼ਹਾਲ ਬਚਪਨ ਸੁਨਿਸ਼ਚਿਤ ਕਰਨ ਲਈ ਮਿਸ਼ਨ ਵਾਤਸਲਿਆ ਦੇ ਰਾਹੀਂ ਭਾਰਤ ਸਰਕਾਰ ਸੇਵਾ ਵੰਡ ਸੰਰਚਨਾਵਾਂ, ਸੰਸਥਾਗਤ ਦੇਖਭਾਲ ਅਤੇ ਸਮੁਦਾਏ ਅਧਾਰਿਤ ਦੇਖਭਾਲ ਨੂੰ ਪ੍ਰੋਤਸਾਹਿਤ ਕਰਕੇ ਇੱਕ ਸੰਵੇਦਨਸ਼ੀਲ, ਸਹਾਇਕ ਅਤੇ ਸਿੰਕ੍ਰਨਾਈਜ਼ ਈਕੋਸਿਸਟਮ ਨੂੰ ਹੁਲਾਰਾ ਦੇਣ ਦਾ ਯਤਨ ਕਰਦੀ ਹੈ।
ਸ਼੍ਰੀਮਤੀ ਈਰਾਨੀ ਨੇ ਕਿਹਾ ਕਿ 60 ਸਾਲ ਦੀ ਉਮਰ ਪ੍ਰਾਪਤ ਕਰਨ ਵਾਲੇ ਮਾਤਾ-ਪਿਤਾ/ਕਰੀਬੀ ਰਿਸ਼ੇਤਦਾਰਾਂ ਦੇ ਜੀਵਨਕਾਲ ਦੇ ਦੌਰਾਨ ਦਿਵਿਯਾਂਗ ਨਿਰਭਰ ਨੂੰ ਸਾਲਾਨਾ ਅਤੇ ਇਕਮੁਸ਼ਤ ਰਕਮ ਦੇ ਭੁਗਤਾਨ ਦੀ ਆਗਿਆ ਦੇਣ ਦੇ ਪ੍ਰਾਵਧਾਨ ਦਿਵਿਯਾਂਗਾਂ ਨੂੰ ਆਪਾਤ ਸਥਿਤੀ ਵਿੱਚ ਵਿੱਤ ਸਹਾਇਤਾ ਪ੍ਰਦਾਨ ਕਰੇਗਾ।